V prípade, keď to urobil pán Gašparovič, že to nebolo jasne, SaS-ka podala žalobu na prezidenta. Teraz mlčí a obhajuje to isté.

Výrok sa týka kauzy okolo nevymenovania zvoleného kandidáta Jozefa Čentéša za generálneho prokurátora. Po tom, ako prezident Ivan Gašparovič oznámil v decembri 2012, že Čentéša do funkcie nevymenuje, iniciovala SaS v januári 2013 obžalobu prezidenta za úmyselné porušenie ústavy. Návrh podporili aj ďalšie opozičné strany (SDKÚ-DS, KDH, Most-Híd a časť OĽaNO). V tajnom hlasovaní bol návrh obžaloby zamietnutý. Kaliňák situáciu prirovnáva ku Kiskovmu rozhodnutiu nevymenovať ústavných sudcov. Je pravdou, že Kiska postupoval podobne ako Gašparovič a žiadna strana naňho nepodala žalobu. To, či sa jedná o taký istý prípad, je však nejednoznačné. Výrok preto hodnotíme ako neoveriteľný.

Jozef Čentéš bol zvolený za generálneho prokurátora 17. júna 2011. Krátko po voľbe Gašparovič oznámil, že generálneho prokurátora zatiaľ nevymenuje , pretože považuje voľbu za spolitizovanú. Navrhol, že najvhodnejšie by bolo, ak by parlament navrhol nového kandidáta. Rovnako tvrdil, že počká na vyjadrenie Ústavného súdu SR.

24. októbra 201 Ústavný súd SR rozhodol, že prezident je povinný zaoberať sa vymenovaním Čentéša. „ Prezident Slovenskej republiky je povinný zaoberať sa návrhom NR SR na vymenovanie generálneho prokurátora a ak bol zvolený postupom v súlade s právnymi predpismi v primeranej lehote buď vymenovať navrhnutého kandidáta, alebo oznámiť Národnej rade, že tohto kandidáta nevymenuje (...) Prezident uvedie dôvody nevymenovania, pričom nesmú byť svojvoľné ."

V uznesení stanovuje Ústavný súd aj dôvody na nevymenovanie. „Nevymenovať kandidáta môže len z dôvodu, že nespĺňa zákonné predpoklady na nevymenovanie, alebo z dôvodu závažnej skutočnosti vzťahujúcej sa na osobu kandidáta…"

Gašparovič oznámil 28. decembra 2012 predsedovi NR SR Pavlovi Paškovi, že Čentéša definitívne nevymenuje. Čentéš podal na Ústavný súd sťažnosť na prezidentovo rozhodnutie s odôvodnením, že bolo porušené jeho právo na prístup k voleným a iným verejným funkciám za rovnakých podmienok.

Strana SaS podala 17. januára 2013 návrh na obžalobu prezidenta SR za úmyselné porušenie Ústavy SR. V tajnom hlasovaní obžaloba neprešla. Z 90 potrebných hlasov ju podporilo len 45 poslancov.

4. decembra 2014 Ústavný súd SR rozhodol, že Gašparovič (vtedy už bývalý prezident) nevymenovaním Čentéša porušil jeho právo na prístup k voleným a verejným funkciám za rovnakých podmienok, ako aj práva na vstup verejnej služby štátu. Čentéšovi bolo priznané odškodné vo výške 60 000 eur a náhrada za súdne trovy.

Prezident Andrej Kiska prvýkrát odmietol vymenovať ústavných sudcov v júli 2014, kedy nevymenoval piatich zo šiestich kandidátov na ústavných sudcov, ktorých navrhli poslanci SMERu. Hrozilo tak, že dva z troch miest na Ústavnom súde po skončení funkčného obdobia vtedajších sudcov ostanú neobsadené. Kiska obhajoval svoje rozhodnutie tým, že vybraní kandidáti sa vo svojej doterajšej praxi nevenovali ústavnému právu a ochrane ľudských práv a existujú závažné pochybnosti, či sú schopní zastávať funkciu ústavného sudcu.

Všetci piati neúspešní kandidáti podali sťažnosť na Ústavný súd. V prípade sťažností troch kandidátov (Fulcová, Ďuriš, Sopoliga) Ústavný súd 13. mája 2015 rozhodol, že bolo porušené základné právo sťažovateľov na prístup k voleným a iným verejným funkciám za rovnakých podmienok. Súd Kiskovi prikázal, aby opätovne konal a rozhodol o vymenovaní. Po vyhlásení rozsudku zvyšní dvaja kandidáti (Volkai, Bernát) sťažnosť stiahli.

Kiska poukázal na to, že ústny a písomný rozsudok súdu sa nezhodujú, a preto požiadal, aby plénum Ústavného súdu tieto pochybnosti vysvetlilo. Rovnako žiadal, aby súd vysvetlil, prečo v prípade Čentéš uznal prezidentovi právo generálneho prokurátora nevymenovať. Ústavný súd prezidentovu žiadosť odmietol. Podľa súdu sa v prípade nevymenovania generálneho prokurátora a ústavných sudcov jedná o dva rozdielne prípady.

8. decembra 2016 sa Kiska obrátil na Benátsku komisiu , ktorú požiadal o právny názor v súvislosti s vymenovaním ústavných sudcov. Tá nechcela zasahovať do vnútorných záležitostí SR a odporučila, aby bol rešpektovaný rozsudok Ústavného súdu.

6. decembra 2017 Ústavný súd rozhodol, že Kiska nevymenovaním chýbajúcich sudcov z kandidátov zvolených NR SR opakovane porušil ich ústavné práva. Zároveň prezidentovi prikázal, aby z navrhnutých kandidátov vymenoval troch nových ústavných sudcov.

Návrh
hlasovaní
nevymenuje
povinný
obžaloba
porušil
nevymenoval
sťažností
plénum
Benátsku komisiu
Ústavný súd


Jedným z tých návrhov (talianskej strany Liga severu, pozn.) je napríklad aj prerozdelenie migrantov, ktorí sú v Taliansku, voči čomu, pokiaľ si teda pamätám, v roku 2016 a 2017 práve Boris Kollár natáčal množstvo videí a mal množstvo komentárov.

Strana Liga severu považuje prerozdeľovanie migrantov medzi štátmi EÚ za riešenie, no Boris Kollár povinné kvóty odmieta, k čomu sa vyjadril aj vo svojich videách. Výrok hodnotíme ako pravdivý. Talianska strana Liga severu na čele s Matteom Salvinim vidí ako riešenie migračnej krízy, ktorá značne postihla južné štáty Európy vrátane Talianska, prerozdelenie migrantov medzi jednotlivé členské štáty EÚ, teda takzvané kvóty. Proti prerozdeľovaniu pomocou kvót sa viackrát aj vo svojich videách vyjadril predseda strany Sme rodina Boris Kollár. Vo videu , ktoré zverejnil na svojom facebookovom profile v septembri 2017, hovorí o kvótach takto: „ ... lebo nám sem chceli nacpať, nasilu nanútiť utečencov“ . V inom videu z mája 2016 povedal toto: „A keď náhodou Slováci niekoho nezoberú, tak Európska únia si za jedného vypýta 250-tisíc eur pokutu“. Strana Borisa Kollára sa stala v súvislosti s voľbami do Európskeho parlamentu vo februári 2019 členom hnutia Európa národov a slobody, teda hnutia, ktoré spoluzakladal práve Matteo Salvini. Ten vo videu zverejnenom na Kollárovom facebookovom profile želá „úspech v práci a veľa šťastia Borisovi Kollárovi“ a dodáva, že so Sme rodina budú s určitosťou po 25. máji spolupracovať.

riešenie videu videu videu


Že vy sa tu obhajujete nejakou štúdiou, ktorej autorom je sám Marek Krajči.

Štúdiu, ktorú spomína poslanec Tomáš, publikoval jeden z najlepších vedeckých časopisov Science . Publikácia sa zaoberá dopadom antigénového testovania z jesene 2020 na výskyt koronavírusu na Slovensku.

Spoluautorom štúdie je skutočne aj bývalý minister zdravotníctva Marek Krajčí, ktorý zastával tento post od marca 2020 do marca 2021. Okrem neho sa na článku podieľali aj infektológ Pavol Jarčuška či iní slovenskí a svetovo uznávaní odborníci.

Výrok hodnotíme ako pravdivý, avšak dodávame, že Marek Krajčí nie je jediným autorom spomenutého článku.

Science zastával


Nezamestnanosť bola minulý rok na Slovensku 13,5%. Viete akú mieru nezamestnanosti ste si dali do rozpočtu v roku 2015? 13,2% - pokles miery nezamestnanosti o 0,3%.

J. Kollár uvádza správne údaje. Podľa Štatistického úradu SR bola miera nezamestnanosti na Slovensku v roku 2011 na úrovni 13,5 % . Pravdou je tiež, že Návrh východísk rozpočtu verejnej správy na roky 2013 až 2015 počíta v roku 2015 s nezamestnanosťou na úrovni 13,2 % . Tento údaj je uvádzaný na základe údajov Inštitútu zamestnanosti (VZPS).

13,5 %
13,2 %


Tak koalícia je podpísaná medzi štyrmi stranami a ja si myslím, že tak by to aj malo zostať (reakcie na otázku ohľadom možnej účasti poslancov OKS na koaličnej rade, pozn.).

Koaličná zmluva začína slovami: " Slovenská demokratická a kresťanská únia - DS, strana Sloboda a Solidarita, Kresťanskodemokratické hnutie a strana Most-Híd vychádzajúc z vôle občanov vyjadrenej vo voľbách do Národnej rady Slovenskej republiky, rozhodnutí vytvoriť spoločnú koaličnú vládu a prevziať tak zodpovednosť za uskutočňovanie správy vecí verejných pre spoločné blaho všetkých občanov Slovenskej republiky..."

Koaličná zmluva


Vznikla matovičovsko kotlebovská koalícia, prejavilo sa to už pri tom spomínanom balíku… prejavilo sa to pri voľbe šéfa Najvyššieho kontrolného úradu, ktorý mal patriť opozícii, ale takto im pomohli, spolu pán Gyimesi s pánom Beluským predkladajú už aj zákon.

Za prorodinný alebo protiinflačný balík hlasovali aj poslanci strany ĽSNS, pri voľbe šéfa Najvyššieho kontrolného úradu (NKÚ) by však stačilo aj 66 hlasov poslancov koalície (pri celkovo 130 prítomných poslancov), výrok preto hodnotíme ako nepravdivý.

Erik Tomáš naráža na návrh zákona k protiinflačnej pomoci, za ktorým stál Igor Matovič. Podľa denníka Pravda pripúšťa sám Martin Beluský, niekdajší poslanec za stranu Kotlebovci – ĽSNS, že hlasy bývalých kotlebovcov okolo Beluského a Tarabu dopomohli k tomu, že sa návrh vôbec dostal na rokovanie parlamentu. Beluský a Gyimesi (poslanec za OĽANO) spolu predložili návrh zákona, ktorý novelizuje zákon NR SR č. 63/1993 Z. z. o štátnych symboloch Slovenskej republiky a ich používaní. Zmena predstavuje sa zakazuje vyvesenie dúhových vlajok či iných symbolov „propagujúcich akýkoľvek druh sexuálnej orientácie“. OĽANO a strana ĽSNS neboli zmluvnými stranami v žiadnej spoločnej koaličnej zmluve, preto o faktickej koalícii hovoriť nemožno.

Bývalý predseda NKÚ Karol Mitrík v rozhovore pre TASR uviedol, že postup pri nominácii kandidáta na post predsedu NKÚ je len nepísanou tradíciou a nemá vecné opodstatnenie. Mitrík bol vtedy do voľby na post predsedu NKÚ navrhnutý nezaradeným poslancom, Pavlom Frešom. Predseda vtedajšej jednofarebnej vlády, Robert Fico uložil opozícii podmienku, aby sa v nominácii na post predsedu NKÚ zhodla na jednom kandidátovi. V konečnom dôsledku sa poslanci za KDH, OĽaNO, SaS, Most-Híd a časť odídencov z SDKÚ dohodli na nominácii prokurátora Maroša Žilinku na tento post. Vtedy si Smer-SD však nevybral Žilinku, ktorého spoločne nominovala opozícia, ale práve bývalého riaditeľa SIS Mitríka, ktorého nominoval nezaradený poslanec Pavol Frešo. Čo sa týka hlasovaní o návrhu na post predsedu NKÚ, bol zvolený vo voľbe 75 poslancami NR SR. Prítomných bolo 130 poslancov, čiže na jeho zvolenie postačovalo 66 poslaneckých hlasov, teda nadpolovičnej väčšiny z prítomných. Za Andrassyho, dovtedajšieho podpredsedu úradu hlasovali predovšetkým poslanci za OĽANO a hnutie Sme rodina a „odídenci“ z ĽSNS okolo Beluského. Bez hlasov tejto skupiny nezaradených poslancov by Andrassy získal celkovo práve 66 hlasov, čo by stále postačovalo na jeho zvolenie do úradu. Výrok preto hodnotíme ako nepravdu.

Pravda návrh rozhovore nevybral voľbe hlasovali


SaS-ky, ktorá prišla do vlády, prvé čo, zdvihla ceny plynu, to znamená odblokovala hlasovanie o cenách plynu v samotnom, v samotnom valnom zhromaždení, to bola prvá vec, oni sa tým vedia prezentovať, toto sú ich veci a zliberalizovala zákonník práce, aby sa ľudia ľahšie vyhadzovali z práce.

Počas vlády Ivety Radičovej naozaj došlo k zvýšeniu cien plynu, tento krok však inicioval Úrad pre reguláciu sieťových odvetví a nie ministerstvo hospodárstva, ktoré zodpovedá za energetickú politiku ani vtedajší minister hospodárstva, nominant strany SaS Juraj Miškov. Takisto došlo k liberalizácii zákonníka práce, či bol však prijatý preto, aby sa "ľudia ľahšie vyhadzovali z práce," je otázne. Výrok Roberta Kaliňáka preto hodnotíme ako zavádzajúci.

článku patrila .jpg


A vy ste hovorili, že keď sa dostanete do vlády, tak to (pozn. - spotrebnú daň na pohonné hmoty) znížite. V roku 2006 ste to neurobili, lebo viete, čo by to mohlo znamenať pre štátny rozpočet, aký výpadok.

Strana Smer nezahrnula do svojho volebného programu zníženie spotrebných daní, radi ho však spomínali. „Nová vládna koalícia, ktorá vznikne po voľbách, musí zníženie spotrebnej dane dostať čo najrýchlejšie do NR SR,“ vyjadroval sa Robert Fico v máji 2006. Róbertovi Ficovi sa podarilo znížiť spotrebnú daň z nafty až ku koncu volebného obdobia:

zníženie spotrebnej dane dostať

ako kompenzáciu

vplyvu nižšej spotrebnej dane za naftu na verejné financie


Pani eurokomisárka povedala, že to je zmena, ktorým sa transformácia iba začína v roku 2013.

Richard Raši reaguje na kritiku, že viaceré veľké projekty v Košiciach meškajú. Obhajuje sa citovaním eurokomisárky, ktorá mala povedať, že tieto projekty sú predovšetkým investíciou do budúcna, transformácia Košíc na hlavné mesto kultúry by sa mala rokom 2013 iba začínať a projekty by mali mať predovšetkým dlhodobý prínos.

povedala TASR


... ja som mal vlastný účet zverejnený na mojej stránke vaszupan.sk ...

Jaroslav Baška má skutočne na svojej stránke vaszupan.sk zverejnené číslo účtu, prostredníctvom ktorého mohli fyzické osoby finančne podporiť jeho kampaň.

vaszupan.sk


Posledné 3-4 mesiace, v podstate všetky indikátory, ktorými môžeme merať ekonomický vývoj, sú pozitívne.

Predpokladám, že eurokomisár Šefčovič myslel EU. Hoci som sa dopátral k jednému zdroju Eurostatistics (.pdf, s. 19), nenašiel som tam údaje posledných troch až štyroch mesiacov, a nie úplne rozumiem tým ekonomickým číslam, preto označujem výrok ako neoveriteľné.

Eurostatistics


Teraz prebehla taká anketa, portál Business Insider robil takú anketu a zistil, že sme druhý najskorumpovanejší štát v EÚ.

Britský Business Insider zverejnil rebríček najskorumpovanejších krajín vo vyvinutých krajinách, rebríček spracovalo The World Economic Forum (WEF), správu o korupcii vydávajú každý rok. Slovensko sa umiestnilo na druhom mieste medzi krajinami OECD, horšie je na tom už iba Mexiko. Ide o krajiny OECD a nie EÚ, preto výrok hodnotíme ako nepravdivý.

Business Insider
OECD
World Economic Forum
Global Competitiveness Index
Global Competitiveness Index
Corruption Perceptions Index
Bulharsko


Náš člen predsedníctva Branislav Becík a nitriansky župan, na to (pozn. že príde ukrajinská pšenica na sk trh) už upozorňoval pred niekoľkými mesiacmi, a vtedy dokonca aj mnohí označovali tieto informácie za hoaxy a pod.

Branislav Becík na svojom blogu v júli 2022 vyzýval vládu na výkup slovenskej pšenice z trhu. Podľa toho istého príspevku reaguje na slová lídra strany Hlas-SD Petra Pellegriniho, ktorý sa vyjadril, že „štát musí zabezpečiť ochranu (...) slovenských spotrebiteľov pred lacným a menej kvalitným obilím z Ukrajiny". Becík sa odvoláva aj na nižšiu produkciu pšenice v Nitrianskom kraji za daný rok, jej výkup by podľa neho poľnohospodárom ukázal, že štátu na nich záleží.

Pod videom z júla 2022, v ktorom Becík o potenciálnom výskyte ukrajinskej pšenice na slovenskom trhu hovorí, sa objavilo mnoho reakcií a komentárov, ktoré to označovali za nepravdivé, hoax, či šírenie poplašných správ.

vyzýval videom


A ak hovoríme o tom celkovom obraze, tak odchádzajúce vedenie ministerstva financií sa pokúsilo záver svojho fungovania vysielať signály, ktoré bolo podľa mňa namaľované naružovo. Tá posledná správa bol o tom, že deficit by mohol skončiť na úrovni okolo 4,4%.

Výrok je pravdivý. Hodnotíme, či odchádzajúce vedenie ministerstva odhadovalo deficit na úrovni 4,4%. Nehodnotíme ako reálne je tento deficit naplniteľný a teda či čísla "maľovalo na ružovo". To je úsudok P. Kažimíra. Sme.sk (TASR) 15. marca 2012 hovorí o prognóze ministerstva financií „ Na základe novej prognózy by mal deficit verejných financií v tomto roku dosiahnuť 4,4 percenta namiesto pôvodne očakávaných 4,6 percenta hrubého domáceho produktu (HDP), tvrdí rezort financií.“ to znamená, že rezort financií ešte v marci, niekoľko dní po voľbách, hovoril o čísle 4,4%.

hovorí


Žiaľ, za posledné roky sa nám nezamestnanosť z pôvodných 7% vyšplhala až na súčasných 13 až 14%.

V januári bola nezamestnanosť podľa Ústredia práce 12,98%. Najnižšie za posledných osem rokov bola nezamestnanosť v auguste 2008, kedy dosiahla hodnotu 7,36%. Tabuľku nezamestnanosti nájdete na pravda.sk .

V januári

pravda.sk


V dôsledku toho, že sme mali najvyššiu korupciu,l dokonca vyššiu, ako v časoch Vladimíra Mečiara.

Podľa Hodnotenia Transparency International (TI) sa Index vnímania korupcie (CPI) v rokoch 1998-2010, teda počas dvoch vlád M.Dzurindu (1998-2002, 2002-2006), vládu R.Fica (2006-2010) a prvý polrok vlády I.Radičovej. Z týchto údajov je zrejmé, že vnímanie korupcie v tomto období dosiahol vrchol práve počas vlády R.Fica v roku 2008. Upozorňujeme, že korupciu nie je možné adekvátne "zmerať", a údaje svedčia, len o spoločenskom názore na mieru korupcie. K dispozícii sú aj údaje z 90.rokov - 1995 (.pdf), 1996 (pdf.) a 1997 (pdf .), SR však v týchto prieskumoch nie je zahrnutá. I.Mikloš dlhodobo v médiách hovorí o najvyššej miere korupcie. Tá sa nedá objektívne merať a možné je hovoriť o miere vnímania korupcie v spoločnosti. Iný index vnímania korupcie každoročne vypracuváva Svetové ekonomické fórum. Správa v období 2009- 2010 napríklad pripisuje Slovensku 127. miesto (zo 133) v kategórii „Favoritism in decisions of government officials“, čo je súčasť Inštitucionálneho piliera hodnotenia, ku ktorému sa v správe píše: „The role of institutions goes beyond the legal framework. Government attitudes toward markets and freedoms, and the efficiency of its operations, are also very important: excessive bureaucracy and red tape,6 overregulation, corruption, dishonesty in dealing with public contracts, lack of transparency and trustworthiness, and the political dependence of the judicial system impose significant economic costs to businesses and slow the process of economic development.7.“ Dátum zverejnenia analýzy: 07.11.2011 Naspäť Nahlásiť chybu

Hodnotenia Transparency International
1995 (.pdf), 1996 (pdf.) a 1997 (pdf
Správa
Slovensku 127. miesto


Po ďalšie, to šetrenie, o ktorom tak všetci hovoria  a prosím vás a kde to šetrenie prebieha, viete ako sa to robí? Prepustia 5 ľudí z ministerstva a zoberú 10 externistov, tí sa nepreukazujú ako zamestnanci na ministerstve, ale neustále tie peniaze sa toči, ale v čom je opäť principiálny rozdiel medzi vládou, ktorú som riadil a vládou, ktorá tu je.

Nepodarilo sa nám nájsť informácie o tom, že by vláda „šetrila“ takýmto spôsobom.


Vaše ministerstvo, športu a cestovného ruchu, vaše ministerstvo má rozpočet 236 miliónov eur, ako sme to zistili a pozreli sme sa do tých zmlúv, ktoré pouzatváralo do centrálneho registra zmlúv a viete, koľko stojí na prevádzke vaše ministerstvo? 5 % zo všetkých nákladov zhltne len obsluha. Objednali si drahú budovu a náklady okrem miezd na jedného zamestnanca vyše 5.000 eur, 5.000 eur ročne a 3-krát a viac ako iných, v iných, v iných oblastiach verejnej správy, takto hospodári ministerstvo, ktoré ste zriadili.

Ministerstvo cestovného ruchu a športu hospodári v roku 2024 s rozpočtom 236 miliónov eur. Ministerstvo cestovného ruchu a športu na svojej webovej stránke uvádza, že náklady na prevádzku a zriadenie predstavujú 5% rozpočtu . Za prenájom priestorov v Bratislave bude nové ministerstvo platiť sumu 99 201,5 eura mesačne. Ministerstvo plánuje mať od 200 do 250 zamestnancov , čo znamená, že ročné náklady na jedno zamestnanecké miesto sa budú pohybovať od 5925 eur, pri počte 200 zamestnancov, až 4761,67 eur, pri počte 250 zamestnancov. Analýza Útvaru hodnoty za peniaze ako priemer nákladov na zamestnanca v štátnych inštitúciách na základe 23 inštitúcií sídliacich v Bratislave určila sumu 3156 eur ročne a za najlacnejšie náklady na zamestnanecké miesto považuje 1992 eur ročne (. pdf , s. 9). Výrok hodnotíme ako zavádzajúci, keďže ani pri maximálnych nákladoch na zamestnanca nedosahujú tieto náklady trojnásobok priemerných nákladov iných inštitúcií verejnej správy.

Rozpočet ministerstva cestovného ruchu a športu je pre rok 2024 236 miliónov eur. Pri schvaľovaní štátneho rozpočtu na rok 2024 v decembri 2023 ešte ministerstvo cestovného ruchu a športu neexistovalo, keďže vzniklo k 1. februáru 2024 po schválení novely kompetenčného zákona. V schválenom rozpočte na rok 2024 je v kapitole ministerstva školstva, vedy, výskumu a športu v rámci položky národného programu rozvoja športu na Slovensku 99 151 127 eur (. pdf , s. 19). V kapitole ministerstva dopravy SR na rozvoj cestovného ruchu je suma 45 694 300 eur (. pdf , s. 38). Ministerstvo cestovného ruchu a športu získalo nad rámec týchto zdrojov približne 100 miliónov eur. Prevádzkové a zriaďovacie náklady tvoria v roku 2024 5% rozpočtu ministerstva.

Zdroj: MinCRS 2024

Ministerstvo cestovného ruchu a športu si zmluvou zo dňa 14.5. prenajalo budovu „Sklad č. 7“ na Pribinovej 32 v Bratislave. Na základe zmluvy je nájomné 19,94 eur za jeden meter štvorcový mesačne (. pdf , s. 12).

Celkovo si podľa zmluvy ministerstvo prenajalo 4975 m2 kancelárskych priestorov na troch podlažiach tejto budovy (. pdf , s. 4). Pri cene 19,94 eur za meter štvorcový to predstavuje sumu 99 201,5 eura mesačne. Ministerstvo plánuje mať od 200 do 250 zamestnancov . Ak rátame s maximálnou variantou, teda 250 zamestnancov, tak by mesačné náklady na jedného zamestnanca boli úrovni 396,81 eur, čo je ročne 4761,67 eura, teda zhruba 5000 eur, ako uviedol poslanec Hajko. Ak rátame s minimálnou variantou, teda 200 zamestnancov, tak by mesačné náklady na jedného zamestnanca boli 496 eur, čo je ročne 5 925 eur.

Útvar hodnoty za peniaze porovnal náklady na zamestnanecké miesto (. pdf , s. 9) 23 verejných inštitúcii v Bratislave, pričom priemer určil na 263 eur mesačne, teda 3156 eur ročne. Najmenšie náklady na zamestnanecké miesto mala podľa analýzy ÚHP príspevková organizácia ministerstva zdravotníctva s názvom Zdravé regióny a to na úrovni 166 eur mesačne, teda 1992 eur ročne.

hospodári
5% rozpočtu
prenájom
plánuje
200
zamestnancov
pdf
ministerstva
rozpočtu
vzniklo
pdf
pdf
získalo
tvoria
MinCRS 2024
zmluvou
prenajalo
„Sklad č. 7“
pdf
zmluvy
pdf
plánuje
200
zamestnancov
pdf
analýzy ÚHP
Zdravé regióny


Za 12 rokov sme postavili cca. 60 tých nájomných bytov.

V roku 2018 bolo dostavaných 68 nových mestských nájomných bytov v Prešove, na ulici Antona Prídavku. Poslednými skolaudovanými stavbami na účely mestského nájomného bývania boli byty na ulici Sabinovskej a Majakovského v rokoch 2004-2006, teda skutočne pred 12 rokmi. Keďže Benko uvádza číslo 60 ako približné, hodnotíme výrok aj napriek miernej odchýlke ako pravdivý.

2018 Poslednými úver


Pani redaktorka, nájdite mi v trestnom zákone skutkovú podstatu politické nominácie. Politické nominácie idú pod korupciu. Skúste mi to vyvrátiť, čo som teraz povedal.

Prezident I. Gašparovič hovorí v súvislosti s kauzou skartovania výpovede poslanca I. Matoviča o údajnej korupcii v parlamente,ktorá je podľa prezidenta jedným z dôvodov nedôveryhodnosti V. Čentéša. Politické nominácie nie sú trestným činom, aj napriek tomu ich je možno považovať za rozporuplné s podmienkami prijatia do štátnej služby,: „ Zákon č. 400/2009 Z. z . (.pdf) stanovuje, že právo na prijatie do štátnej služby sa zaručuje rovnako všetkým občanom vrátane podmienok a spôsobu uskutočňovania výberového konania alebo výberu na voľné štátnozamestnanecké miesto, ak spĺňajú podmienky ustanovené týmto zákonom a osobitným predpisom." Korupciu definuje trestný zákon č. 300/2005 Z.z. (.pdf), § 328 až 336, ako trestný čin pod ktorý podľa spadá: prijímanie úplatku, podplácanie, nepriama korupcia a neoznámenie trestného činu korupcie. Politické nominácie, hoci teoreticky môžu (ale nemusia) byť spojené s korupčným správaním, teda nespadajú pod korupciu a nie sú ani súčasťou trestného zákona.

skartovania
Zákon č. 400/2009 Z. z
č. 300/2005 Z.z.


Umožnili sme ho s dodatkom (prijatie rozpočtu 2012 pozn.), že sme vyžiadali si 50 miliónov eur ešte na platy lekárov, ktoré proste tam neboli.

Zákon o štátnom rozpočte na rok 2012 bol prijatý 7.12.2011. Za návrh vtedy hlasovalo z prítomných 133 poslancov 75 poslancov, proti bolo 54 a 4 sa zdržali. Zákon bol prijatý aj vďaka absencii niektorých poslancov SMERu, ktorí znížili kvórum. Podľa medializovaných informácii SMER umožnil toto prijatie práve spomínanými 50 miliónmi do zdravotníctva. Táto rezerva 50 miliónov eur bola nakoniec skutočne využitá na platby lekárom a sestier.

prijatý absencii medializovaných skutočne


Slovensko sa prepadá vo všetkých rebríčkoch, či už ide o bohatstvo, teda HDP na obyvateľa alebo ide o kvalitu vzdelania alebo ide o zdravotníctvo alebo ide o počet postavených kilometrov diaľnic.

Podľa údajov za rok 2022 má Slovensko tretie najnižšie HDP na obyvateľa v Európskej únii. Horšie na tom bolo iba Grécko a Bulharsko. Pri vstupe do EÚ v roku 2004 bolo Slovensko piata najchudobnejšia krajina z 25 členských štátov. Horšie na tom v tom čase boli Estónsko, Litva, Poľsko a Lotyšsko, ktoré sú dnes vyššie než Slovensko.

V rebríčkoch OECD, ktoré sú zostavované na základe testovania PIAAC a PISA, sa zručnosti a vedomosti mladých ľudí na Slovensku zhoršujú. Zatiaľ čo Slováci starší ako 35 rokov dosahujú v rámci OECD mierne nadpriemerné výsledky, vo vekovej skupine od 15 do 34 rokov ich výsledky klesajú k priemeru OECD a do budúcna sa očakáva pokles pod priemer ( pdf , s. 22).

Slovenské zdravotníctvo výrazne zaostáva v efektívnosti financovania za ďalšími krajinami OECD. Často používaný ukazovateľ merajúci efektivitu zdravotníctva je úmrtnosť odvrátiteľná zdravotnou starostlivosťou, v ktorej je Slovensko na konci rebríčka vyspelých krajín (. pdf , s. 41).

V počte postavených kilometrov diaľnic Slovensko zaostáva v rámci celej EÚ ale aj za porovnateľnými krajinami z V4. Zatiaľ čo sa na Slovensku v časovom období od roku 2010 do roku 2019 podarilo postaviť 79 km diaľnic, tak v Česku to bolo 542 km, v Poľsku 819 km a v Maďarsku 246 km.

najnižšie bolo najchudobnejšia pdf financovania pdf zaostáva


V porovnaní s inými krajinami, keď spomíname napríklad aj spomíname veľké krajiny ako Francúzsko, Taliansko, tak my verejné financie máme v lepšom stave...

Porovnaním údajov o verejnom dlhu, o dlhu krajiny v prepočte na obyvateľa či deficite štátneho rozpočtu môžeme konštatovať, že Slovensko má verejné financie v lepšom stave ako Francúzsko a Taliansko. Výrok preto hodnotíme ako pravdivý.

.pdf
Eurostatu
absolútne hodnoty dlhu
počtom obyvateľov
deficitu štátneho rozpočtu


Po roku 2016 začne na Slovensku klesať aj verejný dlh, ale rovnako bude rásť hospodárstvo. Rovnako bude klesať miera nezamestnanosti. To sú údaje, ktoré nehovorím len ja, ako predseda vlády. To sú údaje, ktoré potvrdzujú aj medzinárodné inštitúcie.

Žiadna z medzinárodných inštitúcii neprognózuje vývoj dlhu, rastu a nezamestnanosti na Slovensku po roku (ani do roku 2016, s výnimkou Svetovej banky ohladne ekonomického rastu pre rok 2016). Nie je preto pravdou, že by medzinárodné inštitúcie hovorili, že po roku 2016 zacne na Slovensku klesat aj verejný dlh, rást hospodárstvo a klesat miera nezamestnanosti. Ani v prípade ak by Fico mal na mysli "po roku 2014", ktorý odhadujú medzinárodné inštitúcie, ani v tom prípade by nemá úplne pravdu, kedže napríklad EK odhaduje nárast dlhu po roku 2014. Jediným zdrojom potvrdzujúci Ficov výrok sú údaje z MF SR, co nemožno považovat "medzinárodné inštitúcie". Výrok hodnotíme ako nepravdivý. Celkový štátny dlh (General government gross debt): Indikátor definovaný Maastrichtskou zmluvou ako konsolidovaný vládny celkový dlh v nominálnej hodnote v nasledujúcich kategóriach záväzkov( ESA95): mena, depozity, financné deriváty a pôžicky. (skrátená definícia zdroj Eurostat ) Prognóza OECD (máj 2014) uvádza prognózu vývoja verejného dlhu/záväzky (General government gross financial liabilities) ako % HDP podla inej metodológie ako EK (annex table 32). Tieto záväzky majú v roku 2014 z úrovni 59,3% HDP klesnút na 59,1% HDP, no v roku 2015 majú vzrást na 60% HDP. OECD hovorí o raste HDP v rokoch 2014 a 2015 a taktiež poklese nezamestnanosti. OECD však neodhaduje vývoj nezamestnanosti, rastu a dlhu na roky po 2016, ale len do 2015. MMF (apríl 2014) prognózuje vývoj hospodárskeho rastu a nezamestnanosti, opät ale len pre roky 2014 a 2015. V prípade rastu ocakáva rast, v prípade nezamestnanosti ocakáva pokles. Podla prognózy Eurostat (máj 2014), pre roky 2014 a 2015 uvádza, že verejný dlh bude narastat. V roku 2013 bol dlh na úrovni 55,4% HDP, v roku 2014 je prognózovaný na úrovni 56,3% HDP a v roku 2015 na úrovni 2015 na úrovni 57,8% HDP. Nezamestnanost by mal v rokoch 2014 a 2015 klesat. Hospodárstvo by malo podla Európskej komisie rást o tak v roku 2014, ako aj v roku 2015. Ministerstvo financií SR v Programe stability na roku 2014-2017 (s. 22), ktorý bol schválený v apríli 2014, ocakáva ešte nárast dlhu do roku 2015 a postupné klesanie dlhu od roku 2016. Podobne aj rast HDP by mal mal aj po roku 2016 mierme rastúcu tendenciu. Tu však vidíme v tabulke, že inštitúcie ako MMF, OECD, ci Európska komisia neodhadujú údaje na rok 2016 a neskôr. Nezamestnanost má mat po roku 2016 klesajúcu tendenciu. Údaje z Ministerstva financií je teda jediným zdrojom, ktorý výrok R. Fica potvrdzuje. Svetová banka (.pdf) v júnovej prognóze odhaduje v rokoch 2014, 2015, 2016 rastúci trend hospodárskeho rastu (s. 52). Prognóza nezahrna obdobie po 2016. Rozpoctová rada , ktorá hodnotila rozpocet verejnej správy na roky 2014-2016 predpokladá na základe údajov MF SR, že verejný dlh v roku 2015 a 2016 zacne postupne klesat (s. 18). "Dalšími", ktorých spomína Fico môžeme považovat napr. agentúru Moody's, ktorá zverejnila pozitívne hodnotenia v októbri 2013, hovorí o stabilizácii dlhu. Ide o posledný rating. " Rating na úrovni A2, teda v strede investicného pásma, by sa nemal v dohladnom case zmenit. Agentúra svoje rozhodnutie odôvodnila tým, že do roku 2014 sa ocakáva stabilizácia dlhu Slovenska pod hranicou 57 % hrubého domáceho produktu . Verí tiež vláde, ktorá sa zaviazala zachovat udržatelnost verejných financií." Agentúra Fitch vo februári 2014 predpokladala zníženie dlhu v dôsledku prebytku bežného úctu rozpoctu. Neprognózuje na roky po 2016. "Bilance bežného úctu má letos i príští rok zustat v prebytku, hlavne díky zlepšení prebytku zahranicního obchodu. Zahranicnímu obchodu pomáhají relativne nízké náklady na práci v zemi a lepší výhled celé eurozóny. Prebytek bilance bežného úctu by také mel pomoci snížit vnejší zadlužení zeme." Dátum zverejnenia analýzy: 30.06.2014 Naspäť Nahlásiť chybu

Eurostat
OECD
uvádza
MMF
Eurostat
Ministerstvo financií
Svetová banka
Rozpoctová rada
zverejnila
Fitch


Môj syn je, musím to povedať, však teraz som obvinený, bol môj syn, je konateľom v agentúre Smer, ktorá spravuje nehnuteľný a hnuteľný majetok Smeru a my žiadame každý rok, ako ktokoľvek iný o tzv. chránené dielne alebo chránené pracovisko, lebo zamestnávame invalidov.

Agentúra SMER s. r. o., ktorej konateľom je Michal Fico, od roku 2018 získava tzv. „príspevok pre zamestnávateľa“ z prešovského úradu práce. Podľa dohody o poskytnutí príspevku v centrálnom registri zmlúv ide o príspevky na náklady spojené so zamestnaním človeka so zdravotným postihnutím. Výrok hodnotíme ako pravdivý.

Agentúra SMER, s.r.o., ktorej konateľom je Michal Fico, syn Roberta Fica, uzavrela v roku 2024 zmluvu vo výške 9 418,10 eur s prešovským úradom práce. Upozornila na to poslankyňa Holečková. Reagovala tým na vyhlásenie premiéra, že by „odstúpil z funkcie, keby toto (prepojenie rodinných príslušníkov a štátnych dotácií, pozn.) na mňa vytiahol môj politický oponent“ ( 0:15 ).

Tento príspevok agentúra získavala každoročne od roku 2018 za rovnakým účelom pre potreby jedného zamestnanca, pričom výška príspevku sa pohybuje v rozsahu 6 252-9 418 eur.

Dotácie mali slúžiť ako príspevok na úhradu prevádzkových nákladov chránenej dielne alebo chráneného pracoviska pre svojho zamestnanca so zdravotným postihnutím so sťaženým prístupom na trh práce ( .pdf , s. 1 - 3).

Spoločníkom agentúry je aj strana SMER. Agentúra sa venuje propagácii strany, usporadúvaniu rôznych akcií a obstarávateľskej činnosti.

Agentúra SMER, s.r.o.,
uzavrela
Upozornila
Reagovala
0:15
získavala
.pdf
agentúry


Pre zvýšenie verejnej kontroly vláda zmení právnu úpravu tak, aby sa výsledky hodnotenia sudcov zverejňovali.

K výročiu prvého roka vládnutia Ministerstvo spravodlivosti SR vydalo zhrnutie svojich doterajších krokov. V súvislosti s novelou sudcovských zákonov sa okrem iného píše " Vytvárame profesionálne hodnotiace komisie sudcov, pričom výsledky hodnotenia sudcov budú zverejňované. " V novele zákona je v súvislosti s hodnotením sudcov skutočne zahrnutá podmienka ich zverejňovania. Zverejniť by sa mali bodové hodnotenia sudcov. Novela zákona bola schválená 10. mája 2017, účinnosť nadobudla 1. júla 2017 (s výnimkou niekoľkých bodov, ktoré budú účinné od 1. januára 2018). Ide o splnený sľub.

zhrnutie
novele
schválená
§ 27
zákona
štatistické výkazy
Úrad splnomocnenca vlády
.pdf
.pdf
.pdf
.pdf
.pdf
kritike
SME
paragrafy


Dobre dva. Napríklad tu napísali, že ušetria v budúcom roku odchodné poslancov. Odchodné poslancov je len vo volebnom roku. Alebo tu majú napísané, že budú mať nižšie náklady po povodniach. To čo sa tento rok výnimočne muselo dať na povodne, rádovo 80 miliónov eur, akože v budúcom roku nebude a to je akože úspora. To sú takéto fiktívne položky.

Keďže v roku 2010 sa skončilo volebné obdobie, z Národnej rady odišlo niektorý poslanci, ktorým sa vyplatilo odchodné . V roku 2011 sa však neočakáva odchod väčšieho počtu poslancov, vláda si tak mohla umelo navýšiť sumu usporených peňazí o peniaze akože usporené na odchodnom. To uznal v relácii aj Ivan Mikloš. SME ďalej ako „sporné“ (na základe kritiky opozície a ekonómov) úsporné opatrenia uvádza Nahradenie financovania samospráv zo štátneho rozpočtu - 89,8 mil eur Efektívnejšie vynakladanie prostriedkov v zdravotníctve - 84,9 mil eur Nižšie náklady na škody po povodniach - 80 mil eur Nižšie predpokladané čerpanie investičných stimulov - 76,4 mil eur

odchodné SME


Prídavky na deti: zavádzanie, medzi rokmi 2002 a 2006 sa zmenila štruktúra prídavku na dieťa. Kým od polovice roku 2002 jeho výška závisela od veku dieťaťa (480/590/ 620 SKK), od roku 2005 to bolo (pdf) 540 SKK paušálne.

od polovice roku 2002
to bolo


Mojim návrhom v parlamente prešla ešte 50-miliónová rezerva (na platy lekárov, pozn.), ináč by vám žiadny rozpočet neprešiel ani na rok 2012.

Demagog.SK overoval podobný výrok ministra financií Petra Kažimíra v relácií V politike (2.decembra 2012). Podobne ako vtedy, aj teraz hodnotíme výrok ako pravdivý.

Zákon o štátnom rozpočte na rok 2012 bol prijatý 7. decembra 2011. Za návrh vtedy hlasovalo z prítomných 133 poslancov 75, proti bolo 54 a 4 sa zdržali. Zákon bol prijatý aj vďaka absencii 17 poslancov z poslaneckého klubu SMER-SD, ktorí znížili kvórum, pričom žiadny z poslancov SMERu nehlasoval za. Proti prijatiu rozpočtu hlasovali všetci prítomní poslanci SMER-SD, SNS a nezaradení poslanci Ďurkovský, Pučík a Belousovová. SMER-SD umožnil prijatie štátneho rozpočtu, pod podmienkou zaradenia rezervy spomínaných 50 miliónov , ktorá mala byť použitá na zvýšené platy lekárov a sestier. Tento pozmeňujúci návrh navrhoval P. Kažimír.

V politike
prijatý
absencii
umožnil
50 miliónov
pozmeňujúci návrh


On (Miroslav Lajčák, pozn.), jeho ministerstvo zahraničných veci oficiálne potvrdilo, že Robert Kaliňák a pani Saková oklamali poľskú stranu.

Galko naráža na situáciu, kedy bol prelet štátnej letky poľským územím oficiálne vedený ako pracovná cesta vtedajšieho ministra vnútra Kaliňáka. Ten však priznal , že na palube lietadla, ktorým bol údajne unesený vietnamský občan, nesedel. Dôvodom takejto informácie podanej poľskej strane malo byť to, že prvú žiadosť z 25. júla 2017 o „prepravu ministra pre vnútornú bezpečnosti Vietnamu" Poľsko zamietlo. Deň nato bola žiadosť pozmenená na „prepravu ministra vnútra SR s delegáciou na pracovnú cestu do Ruska" a tejto žiadosti už vyhovené bolo. V súvislosti s týmito protichodnými tvrdeniami Ministerstvo zahraničných vecí a európskych záležitostí SR vydalo oficiálne stanovisko, v ktorom však netvrdí, že Slovenská republika klamala svojim partnerom ale, že podľa oficiálnych dokumentov sa na palube vládneho špeciálu mal nachádzať vtedajší minister vnútra Robert Kaliňák. Výrok hodnotíme ako zavádzanie.

Dokumentmi o zahraničných letoch Ministerstva vnútra sa na podnet Zahraničného výboru NR SR začalo zaoberať Ministerstvo zahraničných vecí a európskych záležitostí SR. Odpovede ministra Lajčáka boli zverejnené 31. augusta 2018 na oficiálnej facebookovej stránke ministerstva. Na otázku, či bol medzi účastníkmi letu zmieňovaný aj Kaliňák, Lajčák odpovedal, že „v upravenej žiadosti bol uvedený minister vnútra SR." Takisto informuje o tom, že „žiadosť o prelet nemusí obsahovať menný zoznam všetkých členov delegácie, uvádza sa len hlavná VIP osoba," ktorou bol v tomto prípade Kaliňák.

priznal
facebookovej stránke


Mesto má teraz zmluvu na štyri roky s dodávateľom (na likvidáciu odpadu, pozn.).

Od augusta 2017 je právoplatne za likvidáciu komunálneho odpadu v meste Prešov zodpovedná firma Ozón Hanušovce, a.s., ktorá sa stala víťazom tendra mesta Prešov. Mesto s touto spoločnosťou podpísalo zmluvu na 7 317 384 eur, zmluva je uzatvorená na dobu určitú - 4 roky. Výrok hodnotíme ako pravdivý.

augusta 2017
zmluvu


To platí, prepáčte aj teraz, akože čo sa týka tých rodinných obchodov. Aj cez sviatky môžu v tomto prípade pracovať.

Zákaz predaja počas sviatkov má u nás výnimky. Patria medzi ne čerpacie stanice, lekárne, maloobchod na autobusových a vlakových staniciach či predaj cestovných lístkov. Otvorené môžu byť aj prevádzky, v ktorých pracuje ich majiteľ - a nie jeho zamestnanci. Tvrdenie Jána Richtera preto hodnotíme ako pravdivé.

môžu


Každý rok, podporil som to druhýkrát (Deň kroja, pozn.)

Vo februári 2020 vyšiel v časopise Slovenka rozhovor s Petrom Pellegrinim, ktorý sa niesol v priateľskom a neformálnom duchu. V rovnaký deň sa v centrálnom registri zmlúv objavila zmluva, podľa ktorej Úrad predsedu vlády podporil sumou 25-tisíc eur občianske združenie Slovenka. To zastrešuje aj podujatie Deň kroja. Na prípad upozornila Transparency International. Peter Pellegrini navštívil Deň kroja v septembri 2018 aj 2019 , teda každý rok, odkedy je premiérom. V roku 2019 Dňu kroja pridelil Úrad predsedu vlády dotáciu vo výške 50-tisíc eur . Aktuálne teda podujatie získalo podporu po druhýkrát. Tvrdenie Petra Pellegriniho hodnotíme ako pravdivé.

rozhovor
25-tisíc eur
upozornila
2018
2019
dotáciu


Jednotný výber je dôvod, prečo Slovensko je v daňovej oblasti na 122-hom mieste na svete. Čiže sme na tom veľmi zle. Štátny tajomník Tvarožka hovoril o tom, že my nevyberieme 28 % DPH, iba Gréci sú v tomto horší, nevyberú 30 %,

Slovensko obsadil vlani 122 miesto v rebríčku "jednoduchosti platenia daní" od PwC a Svetovej banky. "Štúdia Paying Taxes 2011 meria jednoduchosť platenia daní tak, že posudzuje administratívne zaťaženie spoločností, spojené s dodržaním príslušných daňových predpisov a vypočítava celkovú daňovú povinnosť spoločností ako percentuálny podiel zo zisku pred zdanením. Podľa štúdie zaplatil typický účastník prieskumu polovicu svojho obchodného zisku na dane, sedem týždňov sa venoval záležitostiam súvisiacim s daňami a dane platil každých 12 dní." K výberu daní v Grécku a u nás sme už napísali : Našli sme štúdiu , ktorú v roku 2009 vypracovala agentúra Reckon pre EÚ. Analyzuje rozdiel medzi ideálnymi a reálnymi príjmami z DPH (VAT gap) vo vtedajších 25-tich štátoch EÚ, teda legálne aj nelegálne daňové úniky. O metodológii sa píše viac na strane 5. Analýza vychádza z údajov z rokov 2000 až 2006. Slovenská republika podľa tejto štúdie dosiahla v roku 2006 až 28%-nú mieru únikov vo výbere DPH, čo je, oproti ostatným krajinám EÚ, druhý najhorší výsledok. Horšiu hodnotu dosiahlo len Grécko s 30-timi percentami.

obsadil vlani 122 miesto
sme už napísali
štúdiu


Trošku samozrejme musím si šťuchnúť v tej oblasti, že už začína viacej koalícia komunikovať v oblasti v tom, že problémom je kríza. Chcem podotknúť, že stále ešte Slovensko má rast vyše 3 % v tomto roku. My sme zažili spravovanie verejných financií v čase poklesu skoro 5 % HDP. Nechcem byť taký ignorant ako niektorí vaši kolegovia v SDKÚ, ktorí vtedy hovorili, že to je nie otázka krízy, to je otázka zlého riadenia, šafárenia ako v krajine. Tomu sa ja neznížim.

3. schôdza NR SR - 2. deň Mikloš, Ivan, 2010.08.04 " Teda peniaze nechýbali vláde Roberta Fica a kríza neznížila dostupnosť zdrojov, resp. zdroje, ktoré mala vláda k dispozícii, ani o jedno jediné euro, pretože prvého dva a pol roka mala vláda oveľa viac peňazí preto, že ekonomika rekordne rástla, rekordne rástla najmä vďaka reformám, k tomu sa dostanem o chvíľu, ktoré boli urobené predtým. A potom, keď ekonomika sa prepadla od roku 2009, vláda Roberta Fica pokračovala v míňaní, ako keby sa nič nedialo, a to už na úkor raketovo rastúceho dlhu, kedy dlh za dva roky medzi rokmi 2008 až 2010 vzrástol z 28 % na vyše 50 % po započítaní záväzkov z už podpísaných PPP projektov. " Výrok je jednou z ukážok situácií, kedy predstaviteľ SDKÚ pripisuje schodok verejného rozpočtu zlému hospodáreniu vlády a nie samotnej kríze.


Po prvé pán Fico sám od seba si odsadol od toho miesta, ktoré mu ako podpredsedovi parlamentu patrí, tam hore, kde sedia ostatní podpredsedovia aj ja, tak on sám si odtiaľ odsadol.

Aktuality.sk 20. februára 2011 : "Čudujem sa ostatným podpredsedom, že sedia vedľa toho človeka. Ja si tam už nikdy nesadnem. Pána, ktorý nemá ani štipku charakteru, ktorý chodí na drogové testy a robí zo seba cirkusanta, naozaj komentovať nebudem," vyhlásil pred časom Fico.

Aktuality.sk


Michal Kováč mladší dostal diplomatickú imunitu a išiel na ambasádu do Indie, kde potom už pracoval..

Michal Kováč ml. je veľvyslancom v Tai Pei od augusta 2013, na Slovenskom ekonomickom a kultúrnom úrade, za čo požíva diplomatickú imunitu, nie však na ambasáde v Indii. Výrok teda hodnotíme ako nepravdivý.

veľvyslancom


Sú krajiny, ktoré majú ďaleko horšie čerpanie (eurofondov, pozn.)...

Slovensko je v čerpaní eurofondov piatou najhoršou krajinou s čerpaním na úrovni 34,7 %. Medzi najhoršie kvarteto členských krajín patria: Rumunsko (14,7%), Bulharsko (26,7%), Malta (29,8%) a Česká republika (29,9%). "Podľa údajov z januára 2013 si najlepšie v období 2007 - 2013 počínalo Írsko, ktoré zaznamenalo úroveň 60,1 %. Päťdesiatpercentnú hranicu čerpania eurofondov zaznamenalo deväť krajín - Belgicko, Dánsko, Estónsko, Fínsko, Litva, Nemecko, Portugalsko, Rakúsko, Španielsko a Švédsko. Priemer EÚ pri čerpaní eurofondov zaznamenal úroveň 42,4 % z vyčlenenej sumy 347 miliárd eur," uvádza portál euractiv.sk .

euractiv.sk


...aspoň taký počet, aby bolo schopné plénum (Ústavného súdu,pozn.), čiže 7 sudcov...

Z Ústavy Slovenskej republiky vyplýva, že uznášaniaschopnosť Ústavného súdu definuje prítomnosť nadpolovičnej väčšiny všetkých sudcov, ktorých je trinásť. Výrok hodnotíme ako pravdivý. Podľa čl. 131 Ústavy Slovenskej republiky sa “ Plénum ústavného súdu uznáša nadpolovičnou väčšinou všetkých sudcov. Ak sa táto väčšina nedosiahne, návrh sa zamietne.” ( pdf , s. 41) Počet sudcov Ústavného súdu Slovenskej republiky definuje čl. 134: “ Ústavný súd sa skladá z trinástich sudcov.” ( pdf , s. 42). Z toho nám vychádza, že Ústavný súd Slovenskej republiky je schopný uznášať sa v prítomnosti siedmich sudcov.

pdf pdf


Existoval taký program, ten sa volá Mare Nostrum, ten financovali Taliani po dobu troch rokov a on potom niekedy skončil. A tam Európska únia, Brusel nechal, necháva Taliansko doslova v štichu. Nahradili to programom, ktorý tiež znie pekne, volá sa Triton, ale v Mare Nostrum 900 pohraničiarov strážilo tú hranicu. Teraz bez ohľadu na to, či to je dosť alebo málo, tak v programe Triton to už bolo iba 65.

Program Mare Nostrum a program Triton sú operacné programy talianskej vlády a agentúry Európskej únie Frontex, ktoré majú za úlohu zvýšit bezpecnost pobrežia Stredozemného mora, cez ktoré prúdi každorocne velký pocet utecencov. Na Mare Nostrum sa skutocne podielalo približne 900 osôb, zatial co v Tritone je to len 65. Projekt Mare Nostrum trval od októbra 2013 do 1. novembra 2014, co je výrazne kratšie než uvádza Sulík. Bol financovaný takmer výlucne talianskou vládou, EÚ však prostredníctvom Frontexu prispela ciastkou 1,8 milióna eur. V nedávnej dobe sa navyše rozhodlo o rozšírení Tritonu a navýšení jeho rozpoctu, ku ktorému by malo dôjst od augusta tohto roku. Výrok ako celok hodnotíme ako zavádzajúci, kedže Sulík tvrdí, že EÚ "necháva Taliansko v štichu" a opomína rozhodnutie o rozšírení Tritonu, a chybuje v dlžke trvania Mare Nostrum. Operacný program Mare Nostrum bol projekt , financovaný talianskou vládou s podporou EÚ, ktorý mal za ciel strážit talianske pobrežie so zameraním na nelegálnu migráciu. Projektom Triton bol nahradený v novembri 2014. Náklady na Mare Nostrum sa pohybovali približne vo výške 9 miliónov eur mesacne, pricom EÚ prispela Taliansku celkovou sumou sumou 1,8 mil. eur. Celkové náklady na tento program len za rok 2014 pritom dosiahli sumu 114 miliónov eur. Taktiež bol však podporovaný pomocnými projektmi Frontexu (európska agentúra pre manažment kooperácie v otázke vonkajších hraníc) Hermes a Aeneas.

program projekt podporovaný vznikol dispozícii Triton programom zapocal tvorená prispieva Frontex rozhodla rozšírení


Vážne je to, že dnes sme v situácii, kedy vládna koalícia nevie ani prijímať zákony, ani odmietať opozičné návrhy. Aj preto napríklad v parlamente bolo vyradených skoro 50 bodov programu.

Septembrová schôdza parlamentu sa konala v dňoch 6. - 14. septembra 2011. Počas nej bolo na programe prerokovať 97 bodov programu . Z daných bodov sa prerokovalo 64, zvyšných 33 bodov programu bolo presunutých.

programu


V Nitre sú hotely preťažené zamestnancami, ktorí prichádzajú z iných štátov.

Mediálne informácie potvrdzujú, že hotely a ubytovne v Nitre sú veľmi často preplnené, tieto zdroje však nehovoria o tom, či ide o prevažne zahraničných, alebo slovenských zamestnancoch. Výrok Jána Grešša považujeme za neoveriteľný. Problémy s ubytovaním zamestnancov v Nitre súvisia hlavne s príchodom automobilky Jaguar-Land Rover, pričom sa očakáva, že za prácou v automobilke prídu ľudia z iných kútov Slovenska ale aj zo zahraničia. Portál nitra.dnes24.sk informuje, že Nitra sa pripravuje na prílev zahraničných pracovníkov. Adam Suchánek z agentúry Jobliner upozorňuje ,že „Trnava aj Nitra majú síce na prvý pohľad veľa ubytovní, no tie sú momentálne plné. Keď firmy ľudí potrebujú, nemajú tých dochádzajúcich kam ubytovať. Keď nabehne výroba Jaguaru, tento problém bude ešte vypuklejší.“ Suchánek síce potvrdzuje preplnenosť, no nespomína, že ju spôsobujú zahraniční zamestnanci. Naopak, v článku z portálu aktuality.sk sa dočítame, že z dochádzanie za prácou v rámci Slovenska je bežné, preto môžu časť ubytovaných tvoriť aj Slováci. Dátum zverejnenia analýzy: 21.10.2017 Naspäť Nahlásiť chybu

Jobliner

aktuality.sk


50% všetkých zdrojov, ktoré sú v eurofondoch, to je tých približne 11 miliard eur, myslím je strategický referenčný rámec, je zazmluvnených. S tým už nemôžete urobiť nič, zostáva vám ešte ďalších 50%., ale to sú peniaze v jedenástich operačných programoch, počnúc informatizáciou cez všetky oblasti, ktoré pokrývajú európske fondy, po ďalšie zmena v strategickom referenčnom rámci, teda v presunoch peňazí bude vyžadovať opätovné schválenie cez EK...

Podľa materiálu NSRR je naozaj asi 11,5 miliardy eur v tomto referenčnom rámci rozdelenom do 11 operačných programov. Stav implementácie ŠF podľa OP, priorít a opatrení pre PO 2007-2013 k 31. augustu 2010 je dostupný na http://www.nsrr.sk/cerpanie/ a podľa neho je zazmluvnených 52,20%.

NSRR


Viete, ja som v 1994 odišiel z SNS a v 1998 z politiky kvôli tomu, že som sa nevedel stotožniť, ako sa vlastne politická služba národu mení na osobné prospechárstvo a rôzne korupčné aféry.

Viaceré zdroje potvrdzujú, že Anton Hrnko v roku 1994 odišiel z SNS (spolu s ďalšími poslancami prejavil nesúhlas so smerovaním strany odchodom zo snemu, zvyšní delegáti potom rozhodli o vylúčení týchto poslancov zo strany), ďalej pôsobil v novozaloženej Nádorno-demokratickej strane a do roku 1997 v Demokratickej únii. Po konci svojho poslaneckého mandátu v roku 1998 odišiel z politiky, opätovne sa potom stal členom SNS v roku 2014. Výrok preto hodnotíme ako pravdivý. TASR píše: " Renomovaný historik a bývalý poslanec Anton Hrnko sa v septembri 2014 stal opäť členom SNS. Zakladajúci člen SNS rady národniarov opustil v roku 1994 pre svoj nesúhlas so smerovaním strany. K návratu do SNS ho presvedčili, ako sám uviedol, zmeny, ktoré sa v strane v ostatných dvoch rokoch udiali a opätovné smerovanie SNS k dôstojnej vlasteneckej politike. " Pravda informuje takto:"... na sneme v Žiline schvaľovali program strany. Na znak nesúhlasu Ľudovít Černák s časťou delegátov opustili rokovanie snemu . Zo 174 delegátov zostalo po odchode skupiny 135 delegátov, ktorí odvolali Černáka z funkcie predsedu strany, vylúčili ho zo strany spolu s podpredsedami Vladimírom Miškovským a Antonom Hrnkom. Snem zvolil za nového predsedu SNS Jána Slotu, ktorý povedal, že SNS vyšla zo snemu očistená." Skupina okolo spomínaného Černáka potom vytvorila(. pdf ,s. 204) Národno-demokratickú stranu. Neskôr sa po zlúčení s Demokratickou úniou Slovenska premenovala na Demokratickú úniu. " Dezintegrační tendence uvnitř DU se nejvýrazněji projevily v roce 1997 odchodem dvou poslanců - Antona Hrnka a Rudolfa Filkuse, " píše politológ Kopeček . Pravda píše: " Anton Hrnko je jedným zo zakladajúcich členov SNS, no roku 1994 z nej vystúpil. Svoje druhé volebné obdobie v parlamente (1994–1998) strávil v tričku Demokratickej únie. Roku 2014 sa vrátil do politiky, opäť vstúpil so Slovenskej národnej strany, stal sa jej podpredsedom a na kandidátnej listine SNS je na 4. mieste ."

TASR Pravda pdf zlúčení Kopeček


...podľa včerajšej informácie (tlačová konferencia ruského ministra zahraničných vecí, pozn.), že súčasťou vzoriek, ktoré dostali na posúdenie, bola aj ich látka BZ, ktorá je prchavá. Prchavá látka, ktorú disponujú Spojené štáty a Veľká Británia a ktorá nie je smrteľná. Zatiaľ čo Novičok pri použití je smrteľná látka.

Ruský minister zahraničných vecí Sergej Lavrov povedal 14. apríla 2018 počas tlačovej besedy, že bývalý dvojitý agent Sergej Skripaľ a jeho dcéra Julia neboli v Salisbury otrávení látkou novičok, ale látkou označovanou ako BZ. Zatiaľ čo novičok je vysoko toxický a smrteľný , spôsobuje psychoaktívna látka BZ spomalenie duševnej a fyzickej aktivity a je veľmi nepravdepodobné , že by spôsobila smrť. BZ sa oproti Novičoku v Rusku nevyrábala. Keďže Paška správne citoval vyjadrenie ruského ministra, hodnotíme výrok ako pravdivý, avšak dodávame, že OPCW neskôr tieto informácie vyvrátila, toxín BZ slúžil pri testoch len ako kontrolná látka a nebol prítomný v Salisbury. Útok na Skripaľovcov sa stal 4. marca 2018 v britskom meste Salisbury. Skripaľ sa z útoku zotavuje v nemocnici, jeho dcéru medzičasom prepustili. To, že sa obaja zotavujú, podľa Lavrova znamená, že pri útoku nebola použitá látka Novičok. Okrem toho tvrdí, že z analýz švajčiarskeho laboratória, ktoré pracuje pre Organizáciu pre zákaz chemických zbraní (OPCW), vyplýva, že proti Skripaľovcom bola použitá látka BZ. Podľa Lavrova OPCW túto informáciu zámerne nezverejnila. Lavrov tiež argumentoval tým, že látku BZ vlastnia Spojené štáty a Veľká Británia. Toxín BZ nebol nikdy produkovaný v Rusku. Dostupné zdroje potvrdzujú produkciu BZ v Spojených štátoch v 60. rokoch minulého storočia. Koncom 80. rokoch začali USA tieto zásoby likvidovať. Už predtým Lavrov obvinil Britániu z toho, že prekrútila závery vyšetrovania OPCW. V správe zverejnenej OPCW sa uvádza, že pri útoku bola použitá vysoko čistá substancia. O akú látku išlo a kde bola vyrobená, správa nekonkretizuje. 17. apríla 2018 oznámilo britské ministerstvo životného prostredia, že útok bol vykonaný látkou v kvapalnom skupenstve. Jej stopy na mieste činu a v okolí bude musieť vyčistiť špeciálny tím. OPCW sa neskôr (19. apríla, teda až po odvysielaní relácie) vyjadrila aj k tvrdeniam Sergeja Lavrova. Látka BZ slúžila len ako kontrolná vzorka pri štandardných testoch a nebola súčasťou vzoriek, ktoré priniesol tím priamo z miesta činu v Salisbury: " The labs were able to confirm the identity of the chemical by applying existing, well-established procedures. There was no other chemical that was identified by the labs. The precursor of BZ that is referred to in the public statements, commonly known as 3Q, was contained in the control sample prepared by the OPCW lab in accordance with the existing quality control procedures. Otherwise it has nothing to do with the samples collected by the OPCW team in Salisbury. "

otrávení smrteľný nepravdepodobné marca argumentoval zdroje prekrútila ministerstvo OPCW OPCW smrteľnosti najsmrteľnejšie


Spolu s kolegami sme presadili uznesenie, aby si mesto dalo vypracovať znalecký posudok o situácii na Hlavnej stanici. Z tohto posudku vyplýva, že ak by chcel investor splniť všetko tak, ako sa zaviazal, musel by začať už v lete so stavebnými prácami.

Na základe dostupných informácií z rokovaní Mestského zastupiteľstva hodnotíme výrok ako pravdivý. Skutočne sa podarilo presadiť uznesenie, ktoré malo za dôsledok vypracovanie znaleckého posudku. Mestské zastupiteľstvo po prerokovaní materiálu z novembra 2013 žiadalo (pdf, s. 8) primátora mesta Bratislava: "aby zabezpečil znalecký posudok alebo analýzu, ktoré vyčíslia minimálny čas potrebný na realizáciu vybudovania objektov, ku ktorým sa investor Zmluvou o budúcej kúpnej zmluve zaviazal. Zároveň odporúča investorovi, aby zabezpečil obdobný posudok alebo analýzu a predložil ju na rokovanie Mestského zastupiteľstva hlavného mesta SR Bratislavy." V dokumente (pdf, s. 8) z Mestského zastupiteľstva sa uvádza výsledok znaleckého posudku: "Záver posudku o uskutočniteľnosti a tým reálnosti termínu na odovzdanie diela v lehote do 31. decembra 2016 je podmienený začatím realizácie stavebných prác najneskôr v júni 2014." Dátum zverejnenia analýzy: 05.10.2014 Naspäť Nahlásiť chybu

materiálu žiadalo uvádza


A k tomu čo sme urobili. Zmenili sme Zákon o bankách, kde sme pri zmene úroku na hypotéku, banka bude musieť klientovi oznámiť dva mesiace vopred, že mu ide zmeniť úrok, klient bude mať dva mesiace čas, aby si porovnal, aké podmienky mu ponúkajú iné banky, bude môcť vyplatiť svoju hypotéku bez sankčných prirážok a bez poplatkov, tým pádom sa zvýši konkurencia a zvýši sa miera informovanosti.

V novele zákona o bankách sa k paragrafu 75, odstavcu 6 na konci pripája veta: "Hypotekárnej banke sa zakazuje požadovať od klienta úhradu úrokov, poplatkov alebo iných nákladov v súvislosti s predčasným splatením hypotekárneho úveru na podnet klienta, ak k predčasnému splateniu hypotekárneho úveru dôjde pri uplynutí doby fixácie úrokovej sadzby hypotekárneho úveru alebo pri zmene úrokovej sadzby hypotekárneho úveru v súlade so zmluvou o hypotekárnom úvere; hypotekárna banka je povinná bezodplatne oznámiť klientovi termín a) uplynutia doby fixácie úrokovej sadzby hypotekárneho úveru najneskôr dva mesiace pred uplynutím tejto doby, b) vykonania zmeny úrokovej sadzby hypotekárneho úveru a úrokovú sadzbu hypotekárneho úveru na nasledujúce úrokové obdobie, a to najneskôr dva mesiace pred vykonaním a začatím uplatňovania tejto zmeny. "

zákona o bankách


Po druhé my sme jasne povedali aj na tlačovej konferencii v Národnej rade, keď sme konštatovali a pán predseda našej strany povedal jasne, že sme za to, aby sa pripravil spoločný návrh, aby naozaj tá, nielen priestupková imunita, aby sa to tak dotiahlo, aby sa nedala táto imunita, teda tento, tento inštitút zneužiť vládnou mocou alebo opačne.

Fico 10.9. povedal , že je za spoločný návrh ústavného zákona (pripravený by mal byť po stretnutí so sudcami Ústavného súdu).

Fico 10.9. povedal


Že aby som vám to zhrnula, obce, vyššie územné celky majú o 400 miliónov eur menej.

Je pravda, že ministerstvo financií avizovalo výpadok miest, obcí a VÚC 400 miliónov EUR, oficiálne dáta však budú známe až v záverečnom účte za rok 2010.

ministerstvo financií


Tu vám napríklad poviem ako prezident Slovenskej republiky, že z týchto 5100 firiem (pozn.: ktoré budú platiť vyššiu daň 24 %) je 5090 zahranične vlastnených firiem, ktoré nám tento zisk poväčšine komplet vyvážajú preč do svojich materských firiem, do Nemecka, do Francúzska, do Španielska, do Rakúska.

Zvýšená daň z príjmu vo výške 24 % sa bude týkať približne 5 400 podnikov, ktoré mali v roku 2023 tržby nad päť miliónov eur. Podľa údajov, ktoré nám poskytol dátový portál FinStat, má zahraničné vlastníctvo približne 45 % týchto spoločností. Tento výrok preto hodnotíme ako nepravdivý.

Podľa údajov Štatistického úradu SR za rok 2023 na Slovensku pôsobí 6 547 medzinárodných podnikov a 20 972 zahraničných firiem, čo predstavuje 10 % všetkých podnikov v krajine. Analytik Martin Lindák z portálu FinStat pre Demagog.sk upresnil, že podľa ich údajov ma zahraničné vlastníctvo približne 45 % spoločností, ktoré majú tržby nad 5 miliónov eur v roku 2023.

Zvýšenú daň z príjmu 24 % bude platiť viac ako 50 % podnikov s tržbami nad päť miliónov eur, ktoré majú slovenské vlastníctvo.

Je potrebné uviesť, že údaje, z ktorých vychádzame, boli zozbierané na základe dotazníka Štatistického úradu, ktorý vypĺňajú samotné spoločnosti. Analytik Martin Lindák z portálu FinStat vysvetlil, že zatiaľ čo jeden respondent alebo respondentka môžu „väčšinový podiel zo Slovenska považovať za tuzemské vlastníctvo,“ niekto môže spoločnosť považovať za medzinárodnú, pretože má menšinového zahraničného vlastníka. Do údaju 45 % Finstat zahrnul medzinárodné a zahranične vlastnené firmy.

Podniky, ktoré v roku 2023 presiahli tržby 5 miliónov eur odviedli daň z príjmu vo výške 2,57 miliardy eur, čo tvorilo až 70 % z celkového daňového výnosu. Podľa analýzy FinStat by zvýšením dane z príjmu na 24 % mohol získať približne 368 miliónov eur.

Prezident Pellegrini vo svojom výroku zároveň tvrdí, že väčšinu zdaneného zisku zahraniční vlastníci „vyvážajú preč.” Zahraničné vlastníctvo firmy však automaticky neznamená, že táto firma vyváža zisk do zahraničia. Bližšie údaje v tejto oblasti však nemáme k dispozícii.

týkať
Štatistického úradu SR
získať


Ja som tiež viackrát kritizovala Smer...

Monika Beňová ako dlhoročná poslankyňa Európskeho parlamentu viackrát kritizovala Smer – SD, ale aj jeho jednotlivých predstaviteľov. Výrok hodnotíme ako pravdivý. V lete roku 2016 kritizovala Monika Beňová, spolu so svojím kolegom z EP Borisom Zalom strane Smer – SD dokonca navrhovali, aby vedenie strany odstúpilo. Na adresu vedenia strany sa vyjadrila takto: „Ľudia, ktorí sú vo vedení Smeru-SD, by mali ponúkať konkrétne riešenia a nemali by verejnosť desiť vecami, ktoré nevedia o nič oprieť.“ V decembri toho istého roku zase nepriamo kritizovala Kaliňáka, ktorý sa na sneme strany Smer venoval hlavne rómskej problematike. „Nebudem komentovať prejavy mojich kolegov. Mne len vadí, že sme zakopali tému utečencov a zbytočne sme vykopali novú tému – akýsi boj proti Rómom. My nie sme strana, ktorá je tu prvý rok. Sme tretíkrát vo vláde, boli sme sami vo vláde štyri roky a mohli sme urobiť celý rad dobrých opatrení, ktoré by možno túto situáciu riešili a boli by to preventívne opatrenia. Postaviť sa dnes v Prešove na sneme a začať hovoriť o represiách, že ľudskoprávna agenda je len akési klišé, je nepochopenie toho, čo je európska sociálna demokracia.“ V novembri 2016 sa zastala europoslanca Zalu, prišom odsudzovala podnikanie politikov Smeru. „S Borisom Zalom sme nikdy neboli veľkí kamaráti a vždy sme sa viac akceptovali ako rešpektovali. Ale považujem za pomerne trápne zo strany Smeru vyčítať mu plat a dôchodok. Keby sa pozreli na svoje príjmy z politického 'podnikania', tak Boris Zala by ich nedobehol ani keby mu bežali naproti.“ V roku 2016 taktiež kritizovala Kaliňáka v súvislosti s kauzou Bašternák a tvrdila , že „Kaliňák vie sám, že by odstúpiť mal“, no napokon v roku 2017 po rozhovore s Kaliňákom zmenila názor a povedala, že už má na vec iný pohľad.

kritizovala
kritizovala
odsudzovala
tvrdila
zmenila názor


Štátna pomoc, keď ja som preberal rezort minulý, minulý rok, tak na štátnu pomoc bolo vyčlenených 8 miliónov euro.

" Celkový objem výdavkov na rok 2011 pre rezort pôdohospodárstva a regionálneho rozvoja predstavuje sumu 1 303 853 488 eur." Z tejto sumy je 8 miliónov eur určených na štátnu pomoc a národné podpory. Informáciu uvádzajú Roľnícke noviny.

8 miliónov eur


Je napríklad zaujímavé, že boli sme to my, náš podpredseda Peter Kažimír a bývalý minister financií Janko Počiatek, ktorí sa dohodli s predstaviteľmi pravicovej koalície na prijatí ústavného zákona o dlhovej brzde alebo finančnej stabilite.

Experti koalície aj opozície predstavili návrh ústavného zákona o dlhovej brzde (zákon o rozpočtovej zodpovednosti) 4.októbra 2011. Na zákone pracuje finančný výbor Národnej rady SR, ktorého členmi sú aj P. Kažimír a J. Počiatek zo SMERU-SD. Do konca októbra 2011 prebieha pripomienkové konanie. "Hovoríme o zákone, ktorý by si zaslúžil podporu všetkých 150 členov parlamentu," konštatoval P. Kažimír ( SITA 4. októbra 2011) . Strana SMER-SD bude chcieť ešte diskutovať o "skrytých dlhoch" (ktoré by sa mohli napriek dlhovej brzde naďalej zvyšovať napr. v zdravotníctve a pod.) Predseda Smeru Robert Fico pripustil, že o návrhu ústavného zákona o dlhovej brzde sa začne rokovať na decembrovej schôdzi parlamentu. Koncom minulého týždňa v rozhovore pre SME ešte povedal, že to je téma pre novú vládu, keďže návrh zákona ešte nie je v legislatívnom procese. ( SME , 18. októbra 2011) SMER-SD podporí ústavný zákon o dlhovej brzde, ale nepodporí pripravovaný rozpočet na rok 2012. O tom, či sa jedná konkrétne o Jána Počiatka alebo Petra Kažimíra sme nenašli konkrétnu zmienku, vzhľadom na ich špecializáciu v rámci strany Smer na ekonomické témy je to však pravdepodobné. Pre hodnotenie výroku to zároveň nie je relevantné. Faktom zostáva, že strana Smer participovala na dohode o prijatí ústavného zákona o dlhovej brzde.

dlhovej brzde
SITA
SME
nepodporí


Na jeseň minulého roku... sa prijímal štátny rozpočet a celý konsolidačný balík, ktorý v sebe bohužiaľ niesol aj zvýšenie daní, zvýšenie DPH, opatrenia v oblasti cien benzínu a nafty, elektrickej energie a podobne.

Kompletný balík opatrení v prehľadnej tabuľke si môžte pozrieť na stránke Pravdy . Menované opatrenia boli súčasťou tohto balíčku, hoci v prípade elektrickej energie sa jednalo skôr o obecné opatrenia namierené proti zrušeniu výnimiek v platení tzv. energetických daní či poplatku do Nár. jadrového fondu.

Pravdy


...postelí v našich univerzitných nemocniciach, tam ich máme 21 tisíc, (...).

Na Slovensku fungujú 4 univerzitné nemocnice - 3 štátne (Univerzitná nemocnica Bratislava, Univerzitná nemocnica L. Pasteura Košice a Univerzitná nemocnica Martin) a jedna cirkevná (Univerzitná nemocnica s poliklinikou Milosrdní bratia, Bratislava). Podľa zdravotníckej štatistiky " Posteľový fond v SR 2016" Národného centra zdravotníckych informácií " bolo k 31. 12. 2016 v zariadeniach ústavnej zdravotnej starostlivosti s výnimkou kúpeľov 31 785 postelí. (...) 77,2 % posteľového fondu nachádzalo vo všeobecných nemocniciach, 17,4 % v špecializovaných nemocniciach, 4,3 % v liečebniach a 1,2 % v ostatných zariadeniach ako sú hospice, domy ošetrovateľskej starostlivosti a zariadenia biomedicínskej výskumu" ( .pdf , s. 7). Presný počet lôžok v univerzitných nemocniciach táto publikácia neobsahuje. Počet lôžok v jednotlivých nemocniciach eviduje podľa dát získaných zo zdravotných poisťovní INEKO . Podľa jeho databázy približný počet lôžok v štátnych univerzitných nemocniciach bol za rok 2016 4 781. Ak zarátame cirkevnú univerzitnú nemocnicu, ich počet sa zvýši na 4 903. V prípade, ak zarátame aj lôžka vo fakultných nemocniciach, ich celkový počet sa zvýši na približne 12 tisíc. Výrok hodnotíme ako nepravdivý.

univerzitné cirkevná .pdf INEKO


Môžem vás ubezpečiť, že v roku 2014 už v politike nebudem.

Robert Fico, ako iste vieme, je neustále v politike a pôsobí ako predseda vládnej koalície a ako predseda strany Smer - SD. Tento výrok zaznel 6.4.2009 ako reakcia na domnienky iných politikov, ktorý predpokladali jeho kandidatúru na prezidenta SR. Výrok - sľub, samozrejme, hodnotíme ako nepravdivý.

výrok predpokladali reagoval oznámil postúpil profil


Banky nám už 2 roky hlásia, že majú rekordne vysoké zisky.

Podľa Slovenskej Bankovej Asociácie dosiahol v roku 2010 zisk bankového sektora(.pdf) 513,9 mil. eur. Medziročne tak zisk bánk stúpol o 105%. Podľa NBS stúpol o 101,4% na 503,65 miliónov eur. V roku 2011 podľa údajov Slovenskej Bankovej Asociácie stúpol zisk slovenského bankového sektora o viac ako tretinu a predstavoval 674 mil. eur, čo bolo v medziročnom porovnaní viac o 34 %. Portál sme.sk priniesol graf Národnej banky Slovenska o zisku bánk v období rokov 2005-2010. Ako vidíme rekordný zisk v porovnaní s poslednými 6 rokmi bol len v roku 2011, nie v roku 2010. Dátum zverejnenia analýzy: 05.03.2012 Naspäť Nahlásiť chybu

sme.sk


Potom parlamentné zhromaždenie Rady Európy iniciovalo, aby Benátska komisia zaujala stanovisko, nie slovenská diplomacia, parlamentné zhromaždenie Rady Európy a keď Benátska komisia v merite veci skonštatovala, vlastne všetky tie výhrady, ktoré sme mali aj my, nuž tak potom sa nakoniec, keď už v Európe snáď neexistuje nikto, kto by sa k maďarskej ústave kriticky nepostavil, tak sa postavil aj pán Dzurinda a teda povedal, a vyzval Maďarsko, aby korigovalo svoju politiku.

SITA, 17. mája 2011: Novú maďarskú ústavu sa rozhodla posudzovať okrem iných medzinárodných organizácií aj Benátska komisia , poradný orgán Rady Európy. Rozhodnutie preskúmať maďarskú ústavu zo strany Rady Európy prišlo zrejme skôr. Našiel som k tomu článok už z 26. apríla 2011. No kedy to bolo presne a či to iniciovali aj niektoré štáty sa mi zistiť nepodarilo. Maďarský parlament schváli novú ústavu 18. apríla 2011 , pričom ministerstvo zahraničných vecí v ten istý deň vydalo vyhlásenie , kde sa mimo iného píše: "Slovenská republika odmietne uplatnenie právnych noriem akéhokoľvek štátu na území Slovenskej republiky, ktoré by zasiahlo do ústavnoprávneho poriadku Slovenskej republiky, alebo sa dotklo suverenity a práv občanov Slovenskej republiky." Po zaujatí stanoviska Benátskej komisie, ktoré M. Dzurinda privítal , sa ďalej vyjadril : „Správa Benátskej komisie je pre Maďarsko vážnym mementom, aby korigovala svoju politiku. Vo viacerých oblastiach, vrátane vzťahu k svojim susedom,“ kriticky sa mi overiť nepodarilo. Aj keď "Zvlášť vítame, že v rámci analýzy bodu D ústavy Benátska komisia zdôrazňuje, že maďarské orgány potvrdili, že tomuto bodu nepripisujú exteritoriálnu účinnosť. Toto konštatovanie opäť potvrdzujem, ako sme to už viackrát urobili,"

Benátska komisia
článok
novú ústavu
vyhlásenie
privítal
vyjadril


Ja si pamätám švédskeho premiéra, ktorý hovoril, poďte, všetci ste vítaní. A dnes zatvárajú krajinu a žiadajú od ostatných, že prerozdeľte 50 alebo 70 000 migrantov, ktorých už nevieme prevziať.

Švédsky premiér skutocne prejavoval pozitívny postoj v otázke prijímania utecencov, neskôr v novembri však oznámil obmedzenie ich prijímania, pricom ešte predtým švédski predstavitelia vyjadrili nádej, že utecencov prijmú iné škandinávske krajiny. nepodarilo sa nám však nájst tvrdenie, ktoré by uvádzalo presný pocet utecencov, ktoré by Švédsko chcelo, aby iné krajiny prijali namiesto nich. Švédsky premiér vyzval ostatné európske krajiny k zodpovednejšiemu prístupu, aby bremeno nebolo len na pár krajinách. Nepodarilo sa nám nájst zmienky o konkrétnych poctoch utecencov, ktoré by malo Švédsko žiadat prerozdelit ostatnými krajinami. Kedže Fico pridaním konkrétneho císla zvyšuje silu svojho argumentu, výrok hodnotíme ako zavádzajúci. Švédsky premiér vystúpil v septembri na pokojnom zhromaždení s názvom Refugees Welcome s týmito slovami : " We need to decide right now what kind of Europe we are going to be. My Europe takes in refugees. My Europe doesn't build walls " Možno teda tvrdit, že úcastou na tomto zhromaždení i svojim pozitívne naladeným príhovorom voci utecencov vyjadril uvítanie pre utecencov. Denník N informuje, že Švédsko donedávna patrilo medzi krajiny najochotnejšie prijímajúce utecencov. To však zmenilo koncom novembra, kedy švédsky premiér vyhlásil , že Švédsko už nie je schopné prijímat dalších utecencov: " We are adapting Swedish legislation temporarily so that more people choose to seek asylum in other countries ... We need respite,” (...) It pains me that Sweden is no longer capable of receiving asylum seekers at the high level we do today. We simply cannot do any more.” Do Švédska dovtedy prichádzalo približne 10 000 utecencov týždenne a dokonca roka sa odhadoval príchod dokopy 190 000. Priamo vo svojom príhovore, v ktorom oznámil väcšie uzatvorenie krajiny, švédsky premiér nežiadal od iných krajín prerozdelenie utecencov, ktorých Švédsko nevie prevziat.

slovami vyhlásil Priamo Informácie clánku


Chýbalo mu (Robertovi Ficovi, pozn.) jeden a pol roka. Jeden a pol roka potom potvrdil pán rektor Vozár.

Podľa článku SME presvedčilo členku Ústavnoprávneho výboru Irén Sárközyovú o dostatočnej dĺžke právnej praxe Roberta Fica potvrdenie rektora Univerzity Konštantína Filozofa v Nitre, Libora Vozára. Ten potvrdil, že Robert Fico na univerzite učil počas troch semestrov, od septembra 2000 do januára 2002. Potvrdenie zverejnil na facebooku člen Ústavnoprávneho výboru Ondrej Dostál. Je však nutné dodať, že viacerí poslanci, medzi nimi aj Dostál, tvrdia , že je zjavné, že Fico potrebnú prax nemá. Výrok hodnotíme ako pravdivý.

článku zverejnil tvrdia


...tak, ako sú znevýhodnení niektorí starodôchodcovia oproti novodôchodcom, to sú tí, ktorí mali vyšší príjem a išli do dôchodku po starom, tak zas naopak, novodôchodcovia, ktorí išli pri nižšom príjme po novom dôchodku, majú dnes dôchodok nižší ako starodôchodcovia, ktorí mali porovnateľne nízky príjem, pretože ten princíp solidarity bol v tom čase po starom vyšší ako po novom.

V roku 2004, za druhej vlády Mikuláša Dzurindu a ministra práce a sociálnych vecí Ľudovíta Kaníka, sa uskutočnila reforma sociálneho poistenia v SR a bol zavedený dvojpilierový systém dôchodkového zabezpečenia. Čo znamená, že tí, ktorí išli do dôchodku po starom, nemali možnosť sporiť si v druhom pilieri, čo môže spôsobovať znevýhodnenie oproti novodôchodcom a naopak. Taktiež princíp solidarity, na ktorom funguje I.dôchodkový pilier bol v čase pred reformou skutočne väčší, pretože Kaníkova reforma do systému I.piliera zaviedla aj prvky zásluhovosti, napr. zrušením obmedzenia na výpočet starobného dôchodku ( .pdf ,s.5). Z tohto dôvodu bol dôchodok starodôchodcov s nižším príjmom vyšší ako je tomu pri novodôchodcoch s nízkym príjmom. Výrok hodnotíme ako pravdivý. Starodôchodcami sa myslia tí, ktorí išli do dôchodku pred 1. januárom 2004. Existujú dve kategórie starodôchodcov. Tí, ktorí išli do dôchodku pred 1. októbrom 1988 (najstarší), a tí, ktorí išli do dôchodku od 1. októbra 1988 až do konca decembra 2003. Novodôchodcami sa myslia ľudia, čo išli do dôchodku po 1. januári 2004. Dôchodková reforma Ľudovíta Kaníka spustená v roku 2004 zaviedla dvojpilierový systém dôchodkového zabezpečenia. Viac o zmenách, ktoré reforma priniesla hovorí dokument INEKO ( .pdf ) 1. pilier, nazývaný aj priebežný, naďalej spravuje Sociálna poisťovňa a má zachovaný prvok solidarity, pričom každý človek má nárok na dôchodok po dosiahnutí dôchodkového veku a odpracovaní minimálneho počtu rokov. Tento pilier zabezpečuje vyplácanie dôchodkov každý mesiac z aktuálne platených odvodov všetkých prispievateľov do systému, žiadne finančné rezervy sa tam netvoria. 2. pilier, nazývaný aj kapitalizačný, má charakter zásluhovosti, ľudia si sporia reálne peniaze z časti povinných odvodov do dôchodkových fondov. Od začiatku dôchodkovej reformy dodnes sú povinné dôchodkové odvody 18 % z vymeriavacieho základu, pričom pre ľudí, ktorí dobrovoľne vstupovali do 2. piliera, sa polovica, čiže 9 % z vymeriavacieho základu, presmerovalo na súkromný dôchodkový účet vo vybranej dôchodkovej správcovskej spoločnosti. Podľa Sociálnej poisťovne, starobný dôchodok je dôchodková dávka, ktorá poskytuje zo starobného poistenia. Účelom starobného dôchodku je zabezpečiť poistencovi príjem v starobe. Starobný dôchodok upravuje zákon o sociálnom poistení č. 461/2003 Z.z. Najnovšia úprava zákona č. 461/2003 je účinná od 1. januára 2017 zákonom č. 285/2016 Z.z a opatrením Ministerstva práce, sociálnych vecí a rodiny SR č. 269/2016 Z.z, ktorým sa stanovuje dôchodkový vek na rok 2017 a to je 62 rokov a 76 dní. Od začiatku roka 2018 je plánované zvyšovanie dôchodkov starodôchodcom. Tým starodôchodcom, ktorí išli do dôchodku pred 1. októbrom 1988 by sa mal zvýšiť dôchodok o 25,50 eur. Jedná sa zhruba o 13 tisíc penzistov. Druhá kategória starodôchodcov by si mala v priemere polepšiť o 45 eur mesačne, pričom ide o približne 88 tisíc penzistov. Tento prepočet, sa ale oplatí len ľudom s vyššími zárobkami, pre starodôchodcov s priemernými alebo nižšími mzdami ostáva dôchodok na približne rovnakej úrovni, pretože maximálny priemerný mesačný zárobok na výpočet starobného dôchodku bol obmedzený sumou 4 067 korún (135 €), resp. 3 000 korún (zhruba 100 €). Dátum zverejnenia analýzy: 24.04.2017 Naspäť Nahlásiť chybu

reforma .pdf reforma .pdf Sociálnej zákon zákonom 269/2016 zvyšovanie oplatí


...od začiatku, od prvého dňa je súčasťou tohto (vyšetrovacieho, pozn.) tímu aj šéfredaktor Aktualít (aktuality.sk, pozn.).

Šéfredaktor Aktualít Peter Bárdy na toto tvrdenie hneď zareagoval prostredníctvom statusu na Facebooku. Bárdy píše, že nie je členom vyšetrovacieho tímu v prípade vraždy Jana Kuciaka a Martiny Kušnírovej: " Neviem teda nijako garantovať objektívnosť a profesionalitu vyšetrovania. Z mojej funkcie šéfredaktora Aktuality.sk to robiť nemôžem a nechcem ." S políciou komunikuje, ale len ako zástupca redakcie a vydavateľstva, a nie ako čĺen vyšetrovacieho tímu. Výrok Roberta Kaliňáka hodnotíme ako nepravdivý.

Peter Bárdy


Každý členský štát Európskej únie to tvrdí a Európska únia za tým stojí (anexia Krymu, pozn.).

Európska rada od marca 2014 opakovane potvrdila stanovisko, že neuznáva anexiu Krymu. Výrok hodnotíme ako pravdivý.

Prvé rozhodnutie o nesúhlase s anexiou Európska rada odsúhlasila v marci 2014. Zároveň na Rusko uvalila sankcie , ktoré sú stále v platnosti, napriek tomu, že predstavitelia niektorých krajín vrátane Slovenska vyjadrili pochybnosti o ich účinnosti. 27. marca 2014 bola Valným zhromaždením OSN prijatá Rezolúcia č. 68/262 , ktorá uznáva Krym a Sevastopoľ v rámci medzinárodných hraníc Ukrajiny a odmieta platnosť krymského referenda zo 16. marca. Všetkých 28 krajín EÚ hlasovalo za

Prvé rozhodnutie
sankcie
vyjadrili pochybnosti
Rezolúcia č. 68/262
hlasovalo za


...kým Maďarsko, Maďarsko, ktoré v ťažkej situácii stúplo o šesť miest...

Maďarsko stúplo o šesť miest, z 58. miesta na 52. miesto


Ruská federácia dnes kryje vrahov obetí civilného lietadla. Ruská federácia dnes pomáha neoznačeným vojakom na východe Ukrajiny ďalej tam rozrývať lokálne autority a vlastne ničiť územnú celistvosť Ukrajiny.

Malajzijské civilné lietadlo, smerujúce z Amsterdamu do Kuala Lumpuru, bolo zostrelené 17. júna 2014 na rusko-ukrajinskej hranici. Pri zostrelení prišlo o život všetkých 289 cestujúcich a členov posádky. Medzinárodný tím vyšetrovateľov dospel 24. mája 2018 k záveru, že raketa Buk, ktorou bolo lietadlo zostrelené, bola z ruskej 53. brigády protivzdušnej obrany so základňou v meste Kursk. Rusko vinu počas celého vyšetrovania odmieta. Druhá časť výroku sa týka vojakov v neoznačených uniformách, ktorí sa v roku 2014 ešte pred anexiou Krymu Ruskom objavili na Krymskom polostrove a neskôr vo februári obsadili dôležité strategické miesta na Kryme. Neoznačení vojaci sa v apríli 2014 zapojili aj do bojov na východe Ukrajiny. Ruský prezident Vladimir Putin najprv odmietal pripustiť, že neoznačení vojaci sú z Ruska, neskôr avšak priznal že sa jedná o príslušníkov ruských ozbrojených síl. 24. apríla 2018 Rada Európy uznala Doneckú a Luhanskú oblasť na východe Ukrajiny za územie okupované Ruskom. Výrok hodnotíme ako pravdivý. O vine Ruska na zostrelení letu MH17, pri ktorom zahynulo 289 ľudí (viac ako polovica boli Holanďania, 44 bolo Malajzijčanov a 28 Austrálčanov), sa hovorí už dlhšie. Ešte v roku 2015 Holandská bezpečnostná rada uviedla, že lietadlo zostrelila raketa zem-vzduch ruskej výroby. V roku 2016 Holandskom vedený Spoločný vyšetrovací tím potvrdil, že lietadlo bolo zasiahnuté raketou vypálenou z mobilného protilietadlového systému Buk, ktorý bol dopravený z Ruska. Po vydaní oficiálneho záveru vyšetrovacieho tímu v máji 2018 holandská a austrálska vláda oznámili, že Rusko v súlade s medzinárodným právom považujú za zodpovedné za zostrelenie a podniknú voči nemu právne kroky. Od Ruska plánujú krajiny požadovať finančnú kompenzáciu pre rodiny obetí. Neskôr sa k Holandsku a Austrálii pridali NATO a EÚ s výzvou, aby Rusko prijalo zodpovednosť a spolupracovalo s vyšetrovateľmi. V súvislosti s prípadom doteraz padlo jedno súdne rozhodnutie na pôde USA. V januári 2018 americký súd vydal verdikt , že vtedajší veliteľ proruských povstalcov v Donbase musí príbuzným 25 obetí vyplatiť odškodné v celkovej výške 400 miliónov dolárov. Rusko podiel na zostrelení lietadla už od začiatku vyšetrovania popiera. Po najnovších zisteniach vyšetrovacieho tímu ruský minister obrany vyhlásil: " Not a single anti-aircraft missile system from the Russian Federation has ever crossed the Russia-Ukraine border. " Hovorca ruského prezidenta Vladimira Putina povedal, že Rusko výsledkom vyšetrovania neverí, keďže narozdiel od Ukrajiny nemalo vo vyšetrovacom tíme svojich zástupcov. Ministerstvo zahraničných vecí SR podporilo postoj EÚ. " Slovenská republika pripisuje mimoriadnu vážnosť výsledkom vyšetrovania medzinárodného vyšetrovateľského tímu (JIT), ktoré priniesli závery o zodpovednosti za zostrelenie lietadla malajských aerolínií MH-17 nad Ukrajinou 17. júla 2014. Očakávame vyvodenie dôsledkov za tento barbarský čin, pri ktorom prišlo o život 298 ľudí. V tejto súvislosti plne podporujeme vyhlásenie EÚ, ktorá vyzýva Ruskú federáciu, aby plne spolupracovala so všetkým úsilím o vyvodenie zodpovednosti. " Vojaci v neoznačených uniformách, nazývaní aj zelení mužíci, zabrali vo februári 2014 dôležité budovy, inštitúcie a miesta na krymskom polostrove. Podľa svedkov boli vojaci vybavení ruskými zbraňami a hovorili s ruským akcentom. Napriek tomu Putin tvrdil, že sa jedná o miestnu domobranu , ktorá si podľa neho " mohla uniformy kúpiť v hocijakom army shope ". Na tlačovej konferencii 17. apríla 2014 vyhlásil, že „ príslušníci ruských ozbrojených síl stáli za chrbtami krymskej domobrany, pretože inak sa referendum jednoducho nedalo uskutočniť otvorene, čestne, dôstojne a ľudia by nedostali možnosť vyjadriť svoj názor, “ čím priznal, že sa jednalo o ruských vojakov. V decembri 2015 Putin priznal i prítomnosť ruskej armády na východe Ukrajiny. Dátum zverejnenia analýzy: 18.06.2018 Naspäť Nahlásiť chybu

civilné ruskej Rusko obsadili východe priznal okupované zostrelila raketou vyšetrovacieho pridali verdikt minister Ministerstvo zbraňami domobranu konferencii východe


Práve počas vlády Roberta Fica odišlo vyše 100 000 mladých ľudí do zahraničia a snažili sa nájsť uplatnenie tam.

Podľa dát ministerstva financií z Analýzy odchodov Slovákov do zahraničia z roku 2017 vyplýva, že v období prvej vlády Roberta Fica, ktorá trvala od júla 2006 do júla 2010, zo Slovenska odišlo a nikdy sa nevrátilo 114 179 ľudí. Viac ako polovica z nich mala menej ako 30 rokov. Druhá vláda Roberta Fica trvala od apríla 2012 do marca 2016 a hoci sú v analýze uvedené dáta len po rok 2015, tak už aj podľa dát za roky 2012 až 2015 vieme potvrdiť, že počas vlád Roberta Fica odišlo do zahraničia najmenej 100 000 mladých ľudí.

dát trvala


Po rokoch sme dali spracovať strategický dokument k doprave (MHD, pozn.), tzv. masterplan...

Projekt o dopravnom plánovaní s názvom Stratégia udržateľného rozvoja dopravy mesta Prešov , alebo aj tzv. Masterplan , bol schválený v januári 2017. Jedná sa o " komplexný dokument dopravného plánovania vrátane cestných stavieb, modernizácie či rozvoja mestskej hromadnej dopravy i všetkých ďalších druhov dopravy v Prešove vrátane vzťahov v rámci regiónu Šariš ". Realizovaný bol od marca 2018 do mája 2018. Výrok hodnotíme ako pravdivý. Masterplan, ktorý umožní čerpanie eurofondov pre oblasť dopravy, bol podporený v objeme 794 819,51 eur. Mesto na schválenom projekte nesie spoluúčasť 38 740,98 eur. Primátorka Turčanová v súvislosti s dopravným plánovaním povedala, že " Prešov doteraz nemal spracovaný komplexný dopravný dokument pre oblasť dopravy, ktorý je základným predpokladom pre získanie eurofondov. Za podobný dokument možno považovať Generel dopravy, ktorý bol spracovaný v roku 1998, avšak jeho platnosť skončila už v roku 2008 " . Dátum zverejnenia analýzy: 24.10.2018 Naspäť Nahlásiť chybu

Masterplan Primátorka


Smer s veľkým S v opozícii, aj keď podrástol, aj keď je ešte väčší, než bol pred štyrmi rokmi.

V tomto volebnom období má Smer v NR SR 62 poslancov , kým v predošlom volebnom období ich bolo 50 .

62 poslancov


Ja osobne som to vyhlásil aj do novín, že nie je to (v Malackách, pozn.) ani utečenecký tábor, ani záchytný, ani pobytový, ani azylový tábor...Je to kríza. Keby nastala, máme to pre krízu... veď my sme to robili aj vo Valaškovciach na východe, aj na strede Slovenska, teraz v Malackách.

Robert Kaliňák 9. septembra navštívil Malacky a na Mestskom zastupiteľstve skutočne vyhlásil, že sa nejedná o utečenecký tábor. Z dostupných informácií sa skutočne konalo cvičenie vo Valaškovciach, a takisto cvičenie pri Nitre. Výrok ministra vnútra preto hodnotíme ako pravdivý.

Malacky.sk Nitre harmonogramu


Je to priebežné plnenie, ale je rekordné (rekordne deficitné pozn.) z hľadiska histórie krajiny. (priebežné plnenie rozpočtu v tomto roku 2012 pozn.)

Výrok hodnotíme ako pravdivý. Tohtoročné priebežné plnenie štátneho rozpočtu je skutočne za sledované obdobie (údaje MF SR sú dostupné od roku 2005) rekordne deficitné. Pre overenie výroku P. Kažimíra sme použili prehľad plnenia štátneho rozpočtu zverejneného na stránke Ministerstva financií SR. Porovnali sme údaje k poslednému marcovému dňu od roku 2005 do roku 2012. V jednotlivých rokoch boli v danom období na štátnych účtoch zaznamenané nasledovné hodnoty (v tis. EUR okrem 2007): 2005 - prebytok 2006 - prebytok 2007 - schodok - 11 889 mil. Sk (31%) 2008 - prebytok 2009 - schodok - 204 646 (20,3%) 2010 - schodok - 983 464 (26,3%) 2011 - schodok - 655 211 (17,2%) 2012 - schodok - 1 155 458 (31,4%) V zátvorke je uvedené naplnenie plánovaného deficitu na daný rok. Výrok teda považujeme za pravdivý, keďže v absolútnych aj relatívnych hodnotách je deficit v stanovenom dni rekordný. Treba však upozorniť, že hodnoty na štátnych účtoch kolíšu každý deň, preto môže dochádzať k zvýšeniu alebo zníženiu daných hodnôt zo dňa na deň.

stránke


V piatok zasadala prvýkrát pracovná komisia v parlamente, kde prišlo pokiaľ mám informácie k zhodám jednotlivých zástupcov politických strán pripraviť takýto návrh (o zúžení poslaneckej imunity pozn.)

TASR informovala, že sa v piatok 11.mája 2012 uskutoční prvé stretnutie pracovnej skupiny, ktorá má vypracovať zmenu Ústavy a Trestného poriadku potrebnú na zrušenie trestnoprávnej poslaneckej imunity. Keďže na zrušenie trestnoprávnej imunity je potrebná zmena ústavy SR, a tým pádom minimálne 90 poslaneckých hlasov, existuje snaha o vytvorenie spoločného návrhu zákona, na ktorom by sa podieľali všetky parlamentné strany. Pravda.sk uvádza, že na stretnutí pracovnej skupiny mali svoje zastúpenie všetky parlamentné strany a napriek tomu, že na finálnu verziu zákona existuje viacero názorov, atmosféra a postoje boli zatiaľ veľmi konštruktívne a vecné a vyzerá to nádejne . Už budúci týždeň, by podľa záverov rokovaní, mali začať právnici pripravovať konkrétnu podobu zákona. Snahou je zrušiť trestnoprávnu imunitu do začiatku septembra. Výrok hodnotíme ako pravdivý.

TASR

Pravda.sk


Pán Paška, no tak napríklad ten odmietavý postoj k pôžičke Grécku možnože zhoršil trochu povesť Slovenska, ale ušetril tejto krajine 800 miliónov eur, zatiaľ čo vy ste súhlasili s hlúposťou, ktorá z Európskej únie došla, to nás stálo oveľa viac peňazí.

Ako uvádza pravda.sk pôžička Grécku skutočne predstavovala 800 miliónov eur.

pravda.sk


V Nitre bola nedávno výstava, ktorá sa nazýva Expo Job alebo Job Expo. Asi naopak. Na tejto výstave bolo ponúkaných 13 000 pracovných miest. 13 000.

Je pravda, že sa v posledných dvoch aprílových dňoch v Nitre konala výstava JobExpo 2014, ktorá ponúkala okolo 13 000 pracovných miest.

JobExpo medializovaných


...neverending story, ak mám použiť tento výraz s Gréckom, pretože to žiada oddlženie a znovu ďalšie a ďalšie finančné podpory.

Fico hovorí o aktuálnej situácii Grécka a podľa jeho slov nikdy nekončiacej gréckej kríze. Je pravdou, že Grécko žiada oddlženie a ďalšie finančné podpory. K schváleniu oddlženia došlo v priebehu mája 2016. Grécko zároveň od začiatku krízy niekoľkokrát žiadalo o finančnú podporu či inú formu podpory v prípade neschopnosti Grécka platiť v čas. Výrok hodnotíme ako pravdivý.

tretím médiá platiť požiadalo oddlženie Oddlženie žiadal súhlasili európskych


Jednoducho ten protivietor alebo ten podiel tej britskej mutácie je tak výrazný, že už ani to plošné testovanie nedokázalo zabrať tak efektívne, ako v novembri, že o mínus 58%, ale klesol počet prípadov len o mínus 30 %.

Chýbajú akékoľvek spoľahlivé dáta, ktoré by preukazovali, že za slabším stlačením infekčnosti po skríningovom testovaní v porovnaní s plošnými testovaniami z minulého roka je britská mutácia koronavírusu. Keďže Igor Matovič kauzálne spája dve udalosti, ktorých príčinná súvislosť sa síce ponúka, no nemáme o nej dosť informácií, hodnotíme jeho tvrdenie ako neoveriteľné. Porovnanie výsledkov obidvoch celoplošných testovaní V prvom kole celoplošného testovania, ktoré prebiehalo počas víkendu od 30. októbra do 1. novembra 2020, bolo otestovaných 3 625 332 ľudí. Z toho 38 359 malo pozitívny test, čo predstavuje 1.06 % pozitivitu. Druhé kolo celoplošného testovania sa uskutočnilo na ďalší víkend, v dňoch 7. a 8. novembra 2020. Testovania sa zúčastnilo 2 044 855 ľudí, z ktorých 13 509 bolo infekčných. Podiel pozitivity testovaných počas druhého kola bol 0.66 %. Podľa epidemiologičky Alexandry Bražinovej „pokles počtu zachytených pozitívnych v jednotlivých okresoch medzi prvým a druhým (či tretím) kolom testovania nie je dôkaz, že plošné testovanie spôsobilo zlepšovanie epidemiologickej situácie“. Pre porovnanie s tohtoročným celoplošným testovaním, tzv. skríningom: Prvé kolo skríningu prebiehalo od 18. januára do 26. januára. Do prvého kola sa zapojilo 2.949.017 ľudí. Pozitívny výsledok malo 36.547 z nich, čo predstavuje 1,24 percenta. Následne po prvom kole bola Slovensko rozdelené na 36 lepších a 37 horších okresov. V tých horších, sa zopakovalo druhé kolo testovania v dňoch od 28. januára do 2. februára. Podľa ministra zdravotníctva Mareka Krajčího sa epidemiologická situácia po skríningu vo väčšine okresov zlepšila. Po predbežných výsledkoch, ktoré prezentoval na tlačovej besede 3. februára, ide o 23.2 % priemernú hrubú redukciu prevalencie (11:48). „Toto je samozrejme oveľa menej ako sme predpokladali, na tom jesennom celoplošnom testovaní sa nám podarilo zraziť infekčnosť až o 58%.“ Ako potenciálny dôvod zníženej redukcie infekčnosti minister uvádza práve novú formu koronavírusu pôvodom z Británie: „Toto sú veľmi závažné informácie, ktoré pravdepodobne hovoria o tom, že tá prevaha nového, oveľa infekčnejšieho kmeňu B117 je vo viacerých regiónoch, kde došlo k tej zníženej redukcii infekčnosti populácie, pravdepodobne oveľa vyššia. Toto bude predmetom toho dodatočného skríningu, ktorý sa momentálne realizuje.“ Porovnanie opatrení V období počas prvých a druhých kôl celoplošného testovania a skríningu platili do veľkej miery podobné zákazy a opatrenia - najmä obmedzenie pohybu, resp. zákaz vychádzania s výnimkami. Od soboty 24. októbra do nedele 1. novembra 2020 platil na celom Slovensku zákaz vychádzania s výnimkami. Zároveň sa od 26. októbra do 27. novembra zatvorili školy okrem detských jaslí, materských škôl a prvého stupňa základných škôl. Následne, vláda predĺžila obmedzenie pohybu na Slovensku až do 8. novembra. Zákaz vychádzania neplatil medzi 1. až 5. hodinou ráno, rovnako pre ľudí s negatívnym testom na ochorenie COVID-19. Od 2. novembra platili nové výnimky. Občan nepotreboval negatívny test na zabezpečenie základných životných potrieb (nákup potravín, drogérie a pod.), alebo cestu do zdravotníckeho zariadenia s cieľom neodkladného lekárskeho vyšetrenia. Od 1. januára 2021 platil na Slovensku zákaz vychádzania , ktorý mal pôvodne platiť do 24. januára. Vláda neskôr predĺžila zákaz vychádzania do 7. Februára. Pri januárovom zákaze vláda zrušila napr. tzv. stretávanie sa s blízkymi, v tzv. bubline. Taktiež mal platiť zákaz cestovania medzi okresmi. Výnimka zo zákazu platila pre cesty do zamestnania, ktoré nemohli byť vykonávané z domu. Rovnako ako počas prvého celoplošného testovania boli povolené s cesty s cieľom zaobstarať si nevyhnutné životné potreby. Podmienka negatívneho testu platila aj pre pobyt v prírode, rovnako ako aj počas minuloročného celoplošného testovania.

pozitívnych
Pozitívny
rozdelené
tlačovej besede
soboty
predĺžila
zákaz vychádzania
predĺžila


Bolo to presne v júli, pani ministerka ste sa obrátili na svojich ministrov alebo členov vlády, a v júli ste dostali odpoveď, vy ste sa ich pýtali, povedzte nám, že čo sú ohrozené peniaze vo fondoch, ktoré sa nevyčerpajú? Kde vidíte možnosť na realokácie? A napíšte mi to, a nikto nič nenapísal, naopak, všetci ministri pýtali ešte viac peňazí, tak potom sa pýtam, kde je do čerta ten problém s tým čerpaním fondov za predchádzajúcich vlád, keď ani jeden minister nepovedal, že má nejaké ohrozené peniaze? Ani jeden minister nepovedal, že niečo sa dá dať do nejakého iného fondu a dokonca každý z nich tieto zdroje aj pýtal.

To, že ministri sa nechcú vzdať eurofondov, ktoré patria pod ich rezorty, nie je dôkaz, že úrady problémy s čerpaním peňazí. Tie naopak Slovensko objektívne má. Keďže Robert Fico spája dve nutne nesúvisiace veci a vyvoláva tak dojem, ktorý kriví realitu, hodnotíme jeho tvrdenie ako zavádzanie. Tak ako v prvej vlne pandémie, aj v druhej vlne sa vicepremiérka počas leta obrátila na kolegov ministrov, aby našli vo svojich rezortných eurofondových výzvach nečerpané peniaze, ktoré by štát mohol použiť na boj s koronavírusom. „Oni majú pod sebou riadiace orgány, majú väčší alebo menší balík peňazí, ktorý implementujú. Mám od nich listy. Všetci na otázku, koľko peňazí môžu presunúť na boj proti covidu, odpovedali: Nemáme peniaze, nedáme peniaze," uviedla Remišová. Slovensko má však objektívny problém čerpať eurofondy, ktorý sa prejavuje rôzne v tom-ktorom „koši” peňazí. K marcu 2020, teda obdobiu striedania Ficovej vlády, štát za šesť rokov vyčerpal iba 30 percent prostriedkov - a ostával mu čas do roku 2023.

druhej leta našli uviedla má


Janukovyčov režim, proste napríklad s jeho synom Olexandrom, ktorý patrí k veľkým oligarchom a ktorý vyhráva 85% tendrov vo verejných obstarávaniach...

Je pravdou, že Oleksandr Janukovyc patrí medzi najbohatších Ukrajincov a možno ho zaradit k velkým oligarchom. Podla Forbes, spolu Achmetov (najbohatší Ukrajinec), Ivanyushchenko a Oleksandr Janukovyc vyhrali v posledných rokoch drvivú väcšinu tendrov. Podla analýzy Forbes, ani iných zdrojov nedokážeme zistit kolko percent tendrov samotný Oleksandr Janukovyc v poslednej dobe vyhral a v akej to bolo oblasti. Výrok hodnotíme ako neoveritelný. Taras Kuzio (28. marca 2013) cituje výsledky Forbes. Uvádza je Oleksandr Janukovic spolu s Achmetovov (priaznencom prezidenta Janukovyca) a Yuriya Ivanyushchenka vyhrali drvivú väcšinu tendrov za posledné roky. "In 2012 the tender process was investigated by Forbes Ukraine magazine, which said it was be a morass of corruption. Three Donetsk loyalists -- Akhmetov, Yuriy Ivanyushchenko and Oleksandr Yanukovych (president's son) -- received the vast majority of last year's tenders. " Forbes , analyzoval verejné obstarávanie na Ukrajine v roku 2012. Oznacil Oleksandra Janukovyca za šampióna vo verejnom obstarávaní. Sumy, ktoré vyhrávajú Janukovycovi blízki sú znacné. Forbes uvádza príklad tendrov v uholnom priemysle. Práce uhlie je jedným z hlavných predmetov záujmu Donbass Center for Finance and Calculation , ktoré kontroluje Oleksandr Janukovyc. Firmy spriaznené Oleksandrovi Janukovycovi získali v tendroch približne 800 mil. USD. Demagog.SK nevie kolko percent tendrov celkovo vyhráva Oleksandr Janukovic a jemu spriaznené firmy. Vzhladom na extrémne vysoký nárast majetku za posledné tri roky, to nebude pravdepodobne malý podiel. Oleksandr Janukovyc, povolaním zubár, je významným oligarchom Ukrajiny a jeho zbohatnutie sa spája s politickou funkciou jeho otca Viktora. Pôsobí predovšetkým v Rozvojovej banke. Pocas obdobia, v ktorom je Viktor Janukovyc prezidentom, jeho syn nadobudol znacné majetky . Spája sa s vedením tzv. Rodiny - skupiny bohatých podporovatelov Janukovycovej vlády. Jeho majetok sa pohybuje na úrovni 500 mil. USD, a je druhým najbohatším Ukrajincom z Donecku. Zaujímavý je rast jeho príjmov. Ešte v apríli 2013 bol jeho majetok podla Forbes len 190 mil. USD. V marci 2012 len 99 mil. USD. Za tri roky mal jeho majetok vzrást o 7200% . Dátum zverejnenia analýzy: 27.01.2014 Naspäť Nahlásiť chybu

cituje Forbes Donbass nadobudol majetky Rodiny skupiny 99 7200%


Dzurinda vás ešte aj vyzval, aby ste odobrali premiérovi zahraničnopolitické právomoci.

Mikuláš Dzurinda vyzval prezidentku a jej nástupcu, aby odobrali poverenie predsedovi vlády zastupovať Slovensko v Európskej rade a na iných medzinárodných fórach. Hoci vyzval Ivana Korčoka aj osobne, všeobecne výzvu adresoval aj Petrovi Pellegrinimu. Podľa Dzurindu by aj Pellegrini na medzinárodnej úrovni „narobil menej škôd“ ako Robert Fico. Zastupovanie Slovenska je navyše ústavnou právomocou prezidentky či prezidenta. Predseda vlády je vykonávaním tejto kompetencie poverený. Výrok preto hodnotíme ako zavádzajúci.

Mikuláš Dzurinda vo facebookovom príspevku 20. marca 2024 avizoval občiansku petíciu, ktorou chcú požiadať súčasnú „prezidentku Čaputovú, ale aj jej nástupcu, aby odobrali Robertovi Ficovi a jeho vláde poverenie, ktoré predchádzajúci prezidenti odovzdali minulým vládam - a to je dojednávať medzinárodné zmluvy a reprezentovať Slovensko na summitoch Európskej únie a iných medzinárodných fórach“.

Osobne túto výzvu adresoval aj jednému z potenciálnych nástupcov prezidentky, Ivanovi Korčokovi, vo volebnej centrále po prvom kole prezidentských volieb.

V diskusii Analýzy Na hrane 26. marca túto výzvu viac konkretizoval. Tvrdí, že „ak bude Robert Fico robiť hanbu a komplikovať rokovania Európskych rád, nič nebráni tomu hlave štátu, aby sa na tie rady nanominovala ona alebo on - pani prezidentka alebo pán prezident“. Dzurinda sa na margo pôsobenia Roberta Fica popri Viktorovi Orbánovi na medzinárodnej úrovni vyjadril, že „nič dobrého pre Slovensko z toho neplynie“ a „je treba hľadať aktívne riešenia, ako povedzme - ak nevieme prinášať prospech, tak aspoň minimalizujme škody“. Post zástupcu Slovenska na medzinárodnej úrovni by mal podľa Dzurindu zastávať „príčetný človek, ktorý bude hľadať dostredivé riešenia a nie hádzať väčšine polená pod nohami za každú cenu aj v takých jasných veciach, čo ja viem, sankcie proti kremeľskému režimu, tak si myslím že by to prosto bolo na prospech Slovensku aj európskej komunite“. Na otázku, či si by bol za, ak by to mal byť aj Peter Pellegrini, odpovedal že aj „Pellegrini by bol normálnejší a menej by narobil škôd ako Robert Fico“ ( 3:00 ).

Zastupovanie Slovenska a dojednávanie medzinárodných zmlúv je právomoc prezidentky alebo prezidenta vyplývajúca z článku 102 Ústavy SR. Predseda vlády zastupuje Slovensko na samitoch Európskej rady a iných medzinárodných fórach na základe poverenia prezidentom.

Ivan Korčok iniciatívu Dzurindu odmieta. „Nech na ne [samity Európskej rady] chodí predseda vlády,“ povedal v diskusii u Braňa Závodského 2. apríla ( 38:30 ).

príspevku
výzvu
diskusii
3:00
článku 102
rady
38:30